Novruz Bayramı təbrik Mesajları (2013) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n1) Gəl-gəl a yaz günləri. Bahar bayram günləri. Bu Novruz bayramında ilin xoş günləri.\n2) Gəlir bahar avazı, yaz ətri, yaz avazı, bu Novruz qovuşanlar duymasın qəm avazı.\n3) Bu bahar bayram gələr, toy gələr, nişan gələr, Novruzun görüşünə el gələr oba gələr.\n4) Yetişdi bahar yenə. Bahardır yenə, getsin ayazlı günlər, gəlsin novruzum yenə!\n5) Gəldi bahar bayramı, ilin gözəl bayramı, qədəmlərin xoş olsun Novruza deyir hamı.\n6) Arzum budur novruz qüssə-qəmin yox olsun, ürəklərdən getsin buz, sevgi payın çox olsun!\n7) Əzizinəm yaz gəlsin, yaz gəlsin bahar gəlsin, bu novruz bayramında qəm getsin, sevinc gəlsin!\n8) Sevgi dolu nur dolu novruz qarşılayaq, qoy bu bahar yaz boyu gün saçsın parlaq-parlaq!\n9) Yurdumuza ayaq basmish, Bahar bayraminizi tebrik edirem. Qedemleri ugurlu, konul oxshayacaq sevincli gunleri bol olsun. Novruz bayramınız mübarək!\n10) Məni qaranlıqdan aydınlığa, yalandan gerçəyə, ölümdən ölümsüzlüyə gətirdiyin üçün təşəkkürlər. Səni "Sevirəm" daha neçə belə illərə birlikdə gedək...\n11) Sevgi dolu, nur dolu Novruz bayramınız mübarək! Sənə və ailene sevən qəlbimdən "TƏBRIK" deyirəm, sevgilim. InşAllah tezliklə qovuşub bərabər qarşılayarıq Novruzu, həm də o biri bayramları, inşallah\n5 aprel 2013 18:56\nSadiq oxumadim lazim deyil mene tewekkur yenede\nMen teze daxil olmusham 5 gun sms yaza bilmiyecem\nSevgi dolu nur dolu novruz qarşılayaq, qoy bu bahar yaz boyu gün saçsın parlaq-parlaq!\n20 mart 2013 17:47\nGəl-gəl a yaz günləri. Bahar bayram günləri. Bu Novruz bayramında ilin xoş günləri.\nTesekkuRleR =] ama wablon sozlerden xosum gelmirki(ozum yazanin yerini hecne vermez :D\n) Yetişdi bahar yenə. Bahardır yenə, getsin ayazlı günlər, gəlsin novruzum yenə!\n20 mart 2013 10:14\nNovruz bayramımız mübarək olsun!\nGəlir bahar avazı, yaz ətri, yaz avazı, bu Novruz qovuşanlar duymasın qəm avazı.\ntekrar xeberdii axiiiiiii\n20 mart 2013 09:19\n) Gəl-gəl a yaz günləri. Bahar bayram günləri. Bu Novruz bayramında ilin xoş günləri.\nWablon sozleri sevmirem,ancaq ozum yazam gerek...\nWablonlari beyenmireem..yende twk..\n<<<<<<bayraminiz mubarek olsun>>>>>>>.\nGəldi bahar bayramı, ilin gözəl bayramı, qədəmlərin xoş olsun Novruza deyir hamı.\n19 mart 2013 22:29\nwablon smsi xowdamiram yenede twk\n19 mart 2013 22:18\nbu bahar bayram gələr, toy gələr, nişan gələr, Novruzun görüşünə el gələr oba gələr.\nNovruz bayramınız mübar\nhaminin bayrami mubuw.en yaxwisi


“Bu kəndləri də Azərbaycana verdilər…” – Hadrut rayonunun erməni icma rəhbəri – İstiqlal.az\nAna Səhifə/Siyasət/“Bu kəndləri də Azərbaycana verdilər…” – Hadrut rayonunun erməni icma rəhbəri\n15 Dekabr 2020 15:15\n“Kənddə Rusiya sülhməramlıları vardı, azərbaycanlılar onlara yaxınlaşaraq bu kəndin də onlara məxsus olduğunu söylədilər. Sülhməramlılar kəndi tərk etdi. Düşmən sülhməramlılarla sənədlərlə danışdı. İn Taxer kəndi Hadrut rayonununun ərazisindədir, o da satıldı. İndi Rusiya sülhməramlıları Stepanakertə (Xankəndi nəzərdə tutulur – red) gedirlər ”\n“Bu kəndləri də satqınlıqla Azərbaycana verirdilərsə, bizə də deyərdilər. 37 gün ərzində kəndlilər, könüllülər və hərbçilər mövqelərindənçəkilmədi. İnsanları vaxtında xəbərdar etsəydilər, yır-yığış edib gedərdilər , daha quru canlarını götürüb Ermənistana qaçmazdılar. Bu hökumətə etimad göstərməyə dəyməz “,- deyə icma başçısı bəyan edib.\n“Münaqişə başlayanda türklər (azərbaycanlılar –red) bu ərazilərə ala bilmirdi, bəs indi nə oldu” – deyə, sual edən Eduard Ayvazyan hiddətini belə ifadə edib:\n“Baş verənlərə hələ ki, nə Artsax, nə də Ermənistan hakimiyyətindən heç bir reaksiya gəlməyib. Son günlərsə Azərbaycan bir neçə kəndi zəbt edərək on ermənini əsir götürməyi bacarıb. Rəsmi qurumlar isə ağzına su alıb, oturub”.


Folklorumuzda "tərbiyə" paranoyası\n2021, 26 Sentyabr, bazar, Bakı vaxtı 02:17\n...Bu gün bir hekayəti yanlış yanaşmaya görə nəşrdən yığışdırmağa çalışanlar, sabah həmin hekayətə ya nağıla, ya atalar sözünə bir az açıq görüşlə baxana da pozğun, əxlaqsız damğası vurarlar...\nFOLKLORUMUZDA "TƏRBİYƏ" PARANOYASI\nSon günlər Azadlıq radiosunun veb-səhifəsində bir nağılın, hekayətin və ya şifahi ədəbiyyat materialının necə yanlış əsaslarla tənqid edildiyini görəndə belə qərara gəldim ki, heç olmasa müzakirənin tarazlaşdırılması adına bir qarşı tərəfin də arqumentlərə baxaq.\nAncaq, “Arzuolunmaz Kürəkəni” elə elə yaş yuyub quru səriblər ki, sırf müzakirə üçün belə adamın əli gəlmir bir cümlə yazsın. Bu gün bir hekayəti yanlış yanaşmaya görə nəşrdən yığışdırmağa çalışanlar, sabah həmin hekayətə ya nağıla, ya atalar sözünə bir az açıq görüşlə baxana da pozğun, əxlaqsız damğası vurarlar.\nAncaq gəlin lap başdan başlayaq ki, müzakirənin içində olmayanların da söhbətin nədən getdiyini bilsinlər. Qısacası, Azərbaycan Folkloru Külliyyatı adlanan çoxcildlik kitabın altıncı cildində “Arzuolunmaz Kürəkənin Nağılı” adlı bir nağıl və ya gülməcə verilib və həmin şifahi ədəbiyyat materialı iki əsas özəlliyinə görə tənqid edilir.\nBunlardan birincisi və ən başlıcası nağılda vulqar, ədəbsiz, və ya güncəl yaşamımızda içtimaiyyət arasında işlətmədiyimiz sözlərin (bu halda, söyüşlərin) yer alması və hekayədəki qəhrəmanların ədəbsiz hərəkətləridi, yəni çoxluğa görə ədəbsiz süjet elementləridi.\n"Hacı Dayının gülməcələri, “Min Bir Gecə nağıllarında” seks macəralarının üstüörtülü olsa da yetərincə düzünə təsviri uşaqların tərbiyəsini poza bilməz? Bəs onlarla nə etməliyik? Onları da gizlətməliyik və ya şeirlərini dəyişməliyik ki, kimsə bunu oxuyub pozula bilər?"\nTənbəl oxucuları həmin folklor materialını oxumaq əziyyətindən, ömür boyu söyüş eşitməyən (eşidəndə qulaqlarını tutan), işlətməyən, düşünməyən, tərbiyə dağarcığı, mələk təbiətli bəzi oxucuları isə tərbiyələrinin pozulması təhlükəsindən (yoxsa nağılı tam oxuyub infarkt keçirərlər) qorumaq üçün hekayədən iki misal verim.\nNağılın bir yerində deyilir ki, “ ‘Aaz, nə danışırsan sən, pox yiyir. Dünən onun götünü s..mişəm, onun götündə qıl nə gəzir?’ ” Başqa bir misal: “ Oxloyu hərriyir, ujun soxur götünə, çıxardır, uzadır bunun burnuna. Deyir: ‘iylə, onnarın dərdini çəkməhdən, içim iylənif.’ ” Məncə bu nümunələr vulqar, ədəbsiz, söyüş deyildikdə nəyin nəzərdə tutulduğunu açıqlamağa yetər. Nağılın tənqid edilməsinə səbəb ikinci özəllik onun dilidi. Nağıl yerli ləhcədə verilib və az da olsa nağılı buna görə təndiq edirlər. Güya nağıl ədəbi dildə verilməliymiş. “Arzuolunmaz kürəkən” nağılını, arzuolunmaz nağıl olmaqda ittiham edənlərin fikrincə bu nağılın sözügedən özəllikləri (ədəbsizlik və dil) uşaqların tərbiyəsini pozur, milli mentalitetimizə uyğun deyil və buna görə də redaktə edilərək mətndən çıxarılmalıydı.\nMən folklor materialına bu cür yanaşmayla razılaşmıram.\nLakin Folklor materialının olduğu kimi (dil və digər unikal özəlliklərini qorumaqla səthi redaktədən sonra) verilməsinin zəruriliyini müdafiə etməzdən qabaq bir-iki məsələylə bağlı haşiyə çıxım. Birincisi, mən nağılın tənqid edilməsinə qarşı deyiləm. Mən tənqidin yanlış meyarlarla qurulmasına qarşıyam. İkincisi, mən Azərbyacan Folklor Külliyatınının tərtibatındakı qüsurları da inkar etmirəm. Ola bilsin bəzi materiallar başdansovdu verilib, sistemləşdirmə tam və ardıcıl deyil. Mən sadəcə “Arzuolunmaz Kürəkəni” nümunə kimi ələ alaraq əslində bu mübahisənin kökündə duran prinsipial məsələdən yazmaq istəyirəm, çünki problemə çevrilən də odur. Ona görə ki, bu məsələ sadəcə bir ya iki materialı (indi də atanın öz qızıyla evlənmək arzusu epizodunu içinə alan nağılın üstünə düşüblər) daş-qalaq etməklə bitmir. Bundan daha öncə də buna bənzər hal olmuşdu və belə hallar toplumumuzdakı dərin “tərbiyə”, daha da dərinə getsək “namus-qeyrət” paranoyasından xəbər verir.\nBütün bu həngamə ona görə başlayıb ki, küliyyatdakı bəzi materiallarda söyüşlər və cinsəlliyi yada salan, tabulara dolayısıyla istinad edən elementlər var (həmin o elementlərə görə materialın dialekt-şivə özəlliklərini qüsura çevirirlər). Haqq-hesabın kökündə də bu durur: söyüş, arqo, cinsəllik (və ya tabu mövzuları) ehtiva edən ağız ədəbiyyatı materiallarını elə söyüşlü-filanlı nəşr etmək (və içtimaiyyətə çıxarmaq) olarmı?\nGəlin mətndəki söyüşlərin çıxarılmasını əsaslandıran arqumentdən başlayaq.\nDeyilir ki, bu söyüşlər uşaqların tərbiyəsini pozur (söhbət hansı yaşdan və necə pozmaqdan gedir, o aydın deyil). Bu arqumentin yanlış yanı ondadır ki, o, sözügedən folklor toplusunun təyinatını nəzərə almır, folklor haqqında yanlış təsəvvürə dayanır və valideynin məsuliyyətini toplumun üzərinə qoymağa çalışır.\nÇoxcildlik, mütəxəssislərə və yetkin yaşlı insanlara ünvanlanan bir kitab uşaqların oxuması üçün deyil. Bundan başqa, əgər bütün folklorun sadəcə uşaqlar üçün söylənən hekayətlərdən, nağıllardan ibarət olduğunu düşürnmək yanlışdı. Folklor toplumun öz-özüylə, özünün gülünc, qaranlıq yönləriylə, tabularıyla bağlı söylədiyi, nəsildən-nəsilə ötürdüyü bilgiləri də içinə alır. Bu azmış kimi uşağının evdə, İnternətdə nəyi və hansı kitabı oxumasına nəzarət etmək hər şeydən öncə valideynin borcudu. Övladına yetərincə diqqət etməyən birisinin uşağı bunu oxuya bilər deyə, belə bir hekayəni kitabdan çıxarmaq özünü doğrultmur çünki məsuliyyətsiz fərdlərin öz valideyn borcunu yerinə gətirməməkdən doğan zərərə görə toplumun şüuraltısıyıla bağlı qiymətli folklor materialının təhrifini istəyir (söyüşlü folklor materialını tam redaktə edib bütün söyüşləri çıxarmaq elə onu təhrif etməkdi). Sizcə Molla Pənah Vaqifin, Aşıq Ələsgərin bəzi şeirlərində görülən açıq-saçıqlıq, gözəlin döşlərini, budlarını vəsf edən sözlər, Qədim Yunan miflərində təsvir edilən insestlər, Hacı Dayının gülməcələri, “Min Bir Gecə nağıllarında” seks macəralarının üstüörtülü olsa da yetərincə düzünə təsviri uşaqların tərbiyəsini poza bilməz? Bəs onlarla nə etməliyik? Onları da gizlətməliyik və ya şeirlərini dəyişməliyik ki, kimsə bunu oxuyub pozula bilər?\nBəs nağılın (və ya hekayətin, folklor materialının) ləhcə-şivə-dialekt elementləri necə olsun?\nGüya nağılın canlı danışıq dilində, ləhcə-şivə özəllikləri ilə verilməsi onun qüsuruymuş. Bəlkə bir qəzet məqaləsi, rəsmi çıxış üçün bu cür “quş qoymaq” keçərli olar, ancaq folklor materialındakı canlı dil özəlliklərini qeyd-şərtsiz qüsur kimi görmək gülüncdü. Çünki ağız ədəbiyyatının folklorluğu (ağız ədəbiyyatı, şifahilik özəlliyi) elə onun dilindədi və həmin ləhcə-dialekt də onu bir yazıçının yazdığı, şifahi, canlı dildən fərqli olaraq birbaşa yazıda və yazıyla yaranan nağıldan və ya folklor elementlərini içinə alsa da müəllif təxəyyülünün nəticəsi olan hekayə və nağıllardan ayırır. Folklor materialını, daha da dəqiq olsaq, onun bir parçası olan ağız ədəbiyyatı materialını redaktə etmək mümkündü ancaq bu redaktə onun dil özəlliklərini tamamən aradan qaldırdırqda həmin folklorun hansı regiondan gəlməsi, hansı dil özəlliklərinin onda necə əks olunması, nağılı, hekayəti, lətifəni, ağını, lənəti, laylayı, atalar sözlərini, zərbi-məsəli, əhvalatı və s. söyləyənin ağız ədəbiyyatı materialına gətirdiyi improvizasiya, dil çalarları, kontekst, vurğu it-bata düşür.\nFolklor şifahi dildə, şifahi ədəbiyyatda, toplumun ağızdan-ağıza keçən hekayə və\nnağıllarında, lətifələrində, atalar sözlərində əks edən dəyişikləri də içinə alır. Bir folklor materialındakı şifahi dil özəlliklərini ayrıntılarını standartlaşdırılmış yazı-kitab dilinə tam uyğunlaşdıranda onun folklorluğundan nəsə qalmır. Şifahi nitq özəlliklərindən, hekayətçinin dillə improvizasiyalarından yoxsun bir folklor materialının deyək ki Pirvəlinin yazı-kitab dilində bu il yazıb nəşr etdirdiyi və tamamən öz təxəyyülünün uydurması olan nağıllardan və ya folklor motivlərinə dayanaraq yazdığı bir hekayətdən nə fərqi var?\n“Arzuolunmaz kürəkənlə” bağlı daha bir arqument onun uydurma olmasıdı. Güya bu bizə məxsus deyil, o mənada ki, bu, bir fərdin uydurmasıdı. Niyə nağıl uydurma hesab edilir? Söyüşlərə, arqoya, cinsəlliyə görə?\nBəs Hacı Dayının fahişələrdən, cinsiyyət üzvlərindən bol gülməcələrini, tay-tuşlarımızın, bəzi yaxınlarımızın arasında işlətdiyimiz söyüşlü atalar sözlərini, məsəlləri necə, onları da uydurma elan edək? Bəlkə onlar folklor və ya ağız ədəbiyyatı (oral tradition) deyil? Bir folklor materialına işlətdiyi dilə (söyüş, arqo, ləhcə-şivə), motivlərinə (cinsəllik, insest), şokedici narrativ elementlərinə görə (məsələn, oxlovu öz dalına soxub çıxarması) uydurma demək nəinki yanlışdı, həm də gülüncdü. Ağız ədəbiyyatı materialı həmişə son nəticədə kiminsə, hansısa fərdinsə ya qrupunsa uydurmasıdı, təxəyyülünün məhsuludu ki, dildən-dildən, evdən-evə, obadan-obaya, nəsildən-nəsilə keçib dəyişib, üstünə əlavələr ediblər, bir sıra variantlarını ortaya çıxarıblar. Müəllifin yazdığı kitabdan, məqalədən fərqli olaraq ağız ədəbiyyatı materialını kimsə, ya bir qrup nə vaxtsa uydursa da, onun müəllifi olmur, çünki “müəllif” və ya uyduran, və ya ilk dəfə söyləyən şəxs ağızdan-ağıza keçən və dəyişən materialda it-bata düşür. Lap elə, “Arzuolunmaz Kürəkəni” elə o anda, yerindəcə uydurub söyləsələr də bu onu folklor materialı olmaqdan çıxarmır.\nAğız ədəbiyyatı materialı sadəcə ona görə folklor materialı deyil ki, onu yüz illər boyu, bir neçə versiyada söyləyirlər. O, həm də ona görə folklor materialıdı ki, o, özündə toplumun düşüncə şəklini, onun şüuraltısını, qorxularını, əyləncələrini, məişətini, insanları düşündürən haqq-hesabları, cəmiyyətin açığa çıxarmasa da altdan-aldan, qiybət və şaiyəyə çevirərək danışdıqlarını, insanların bu və ya digər məsələyə reaksiyasını və onun söyləndiyi kontektsə uyğunlaşdırılması şəklini əks etdirir.\nBu mənada, bədahətən söylənən və o anda yerində yaradılan bir meyxana, gəraylı, qoşma, ağı, laylay nə qədər ağız ədəbiyyatı, folklor materialıdısa (ki belədir), bir şəxsin əylənmək və ya nəsə öyrətmək üçün söylədiyi, ənənəvi danışıq tərzini və ağız ədəbiyyatı elementlərini, motivlərini içinə alan uydurma da bir o qədər folklor materialıdı.\n“Tərbiyəsiz” (və ya “binamus”, “biqeyrət”) ağız ədəbiyyatı nümunələrimiz və toplumumuz\nFolklorunda vulqar sözlər, cinsi motivli təsvirlər, süjet elementləri olan, öz tabularını bu cür söz və motivlər vasitəsilə çək-çevir edən toplum ya xalq yalnız biz deyilik.\nCinsi motivli gülməcələr, əhvalatlar uydurmaq, söyləmək, söyüşlü, arqolu ağız ədəbiyyatı ortaya çıxarmaq, mədəni hesab edilən diskurslarda işlənməyən pozuq sözlər vasitəsilə hekayədə, söhbətdə bir gülüş, şok effekti yaratmaq və ya bir xarakteri təsvir etmək ya belə sözləri olan hekayələri söyləyərək türklər demiş “stres atmaq” o qədər universaldı ki, əgər azərbaycanlıların tabu motivləri və arqo sözləri içinə alan folklor yaratmadığını iddia etsəniz özünüzü gülünc vəziyyətə qoyarsınız. Xeyir ola, bütün insanlıq “pozğun” oldu, sadəcə bizimkilər mələk təbiətli çıxdı? Bəlkə biz insan deyilik, mələyik?\nOdur ki, əsas məsələ bizdə söyüş, arqo sözləri içinə alan folklor materialının olub-olmaması deyil, belə folklor materiallarının nəşri və geniş içtimaiyyətə çıxarılmasıdı. Görən niyə ölkəmizdə söyüşlü folklor materialına və ya ümumiyyətlə tabu mövzuları ələ alan kitaba qarşı bu cür antipatiya, hətta paranoya var? Niyə doğru anlaşılmayan namus-qeyrət adına bütöv bir folklor materialları qrupunu (söyüşlü nağıllar, söyüşlü gülməcələr, söyüşlü atalar sözləri, söyüşlü şeirlər və s., söyüşlü meyxanalar, söyüşlü lənətlər, söyüşlü ağılar) məhv etmək istəyirik? Özü də bu ilk dəfə baş vermir.\nYalançı “əxlaq” təəssübkeşliyinə görə qiymətli folklor materialını ortadan yığışdırmaq üçün tənqid cəhdi daha öncə də olmuşdu.\nXatırlayırsınızsa, Rasim Qaracanın “Türkün Məsəli” kitabı da ilk dəfə basılanda belə namus-qeyrət haray-həşiri qopmuşdu. Mən bunun niyə belə olduğunu dəqiq bilmirəm, ancaq bunun öz toplumunu yanlış anlamaqla (bütün insan toplumlarında bu cür folklor ola bilər bizdə isə yox, çünki biz namuslu qeyrətli xalqıq), aidiyyəti olmayan məsələləri (ayıbdı, anamız-bacımız, oğul-uşaq var, onlar oxuyar pozular) dəxli olmayan konseptlərə (folklor araşdırmasına) tətbiq etməklə, modern yaşamın basqısından daha da atrofiyaya uğrayan ənənəviçiliklə (milli mentalitetə ziddi) bir əlaqəsi olduğunu düşünürəm.\nBir xalqın, toplumun söylədiyi söyüşlü nağılları, lətifələri, əhvalatları, arqolu-vulqar sözlərdən bol atalar sözlərini pozğunluq, millətin əxlaqını pozur bəhanəsiylə yığıb saxlamamaq, onların itməsinə fürsət yaratmaq və ya onları ört-basdır etmək toplumun öz-özünü tanımasına, özünün dərin, qaranlıq qatlarını açmasına maneə olmaq deməkdi. Bu, toplumun dil-düşüncə qütbündəki zənginliklərindən birini məhv etmək anlamına gəlir. Bu azmış kimi, bu cür tərbiyə haray-həşirçilərinə deyən lazım ki, bu xalq özü bu cür arqolu, söyüşlü hekayətləri, atalar sözlərini, nağılları, gülməcələri yaradıb nəsildən-nəsilə ötürürsə, öz ağrı-acısını, kinayəsini, qəzəbini, gülüşünü, əyləncəsini bu yolla da anladırsa, xeyir ola, siz bütün millətdən daha mı əxlaqlı oldunuz ki, toplum yaddaşının bir parçası olan o folklor materiallarının təhrifi barədə fitva verirsiniz? Əgər o cür əxlaq təəssübkeşliyi edirsinizsə, daha buna folklor materialını yığan nə etsin? Gedin xalqla savaşın, onu “tərbiyələndirin”, puritanist paranoyanızın acığını xalqdan çıxın. Axı bunu xalq yaradıb, nəsildən-nəsilə ötürüb ki, folklorçular da yığıb arxivləşdiriblər. Ümumiyyətlə, azərbaycanlılarda “əxlaq” adına ağını çıxarmaq, aşırı mühafizəkarlıq etmək şakəri var.\nQiymətli tədqiqat materialının tərbiyə paranoyasından dolayı dəyişdirilməsini, söyüş və cinsəl motivlər içərməsinə görə min cür səbəblə ağız ədəbiyyatı materialının şübhə altına alınmasını başqa hec cür adlandırmaq olmaz. Əksinə, arqo və söyüşləri içinə alan ağız ədəbiyyatı materiallarını toplamaq, nəşr etmək lazımdı. Onlar da toplumun güzgüsüdü. O güzgünü qırmaqdan toplum qazanmır.\n«O, heç nağıl deyil, kiminsə uydurmasıdır»


Siyəzəndə məktəb direktoru haqqında şok iddia - O korrupsionerdir - Video müraciət » Dogruxeber.az\nSiyəzən rayon sakini Ruslan Quliyev yenidən Azinfo.tv yə video müraciət göndərib və bu video müraciətini dərc etməyimizi xahiş edir. Video müraciəti qısa ixtisarla yazırıq və geniş şəkildə videonu təqdim edirik.Biz Siyəzən rayon 2 saylı tam orta məktəbin direktoru Rəşad Rəhmanovun qanunsuz əməlləri barəsində prezident administrasiyasına, hüquq-mühafizə orqanlarına və təhsil nazirliyinə şikayət etmişik. Eyni zamanda internet resurslarından istifadə etmək yolu ilə müxtəlif KİV-lərdə çıxışlar etmişik. Təəssüf ki, təhsil naziri Emil Əmrullayev öz vəzifəsinin öhdəsindən gələ bilmir.\nVideosu yayılan 187 saylı məktəb direktoru-VİDEO


“Barselona” futbol klubu dialoqa çağırır - AZƏRTAC – Azərbaycan Dövlət İnformasiya Agentliyi\nMadrid, 14 oktyabr, AZƏRTAC\n“Barselona” futbol klubu öz bəyanatında bildirir ki, Kataloniya münaqişəsinin tənzimlənməsi üçün həbsxana həll yolu deyildir.\nAZƏRTAC xəbər verir ki, Kataloniyanın separatçı hərəkatının liderlərinin həbs edilməsi barədə məlumat yayılandan dərhal sonra “Barselona” futbol klubu bəyanatla çıxış edib. ”Barsa” futbolçuları əmindirlər ki, ilkin həbs siyasi münaqişənin həllinə kömək etməyib, həbsxana isə problemin həlli deyil.\nKlub Kataloniya ilə İspaniya arasında indiki münaqişənin sırf “siyasi dialoq” yolu ilə həllində israrlıdır və məhkum edilmiş vətəndaş cəmiyyəti liderlərinin və siyasətçilərin azad edilməsi haqqında danışıqlara başlanmasını xahiş edir.\nAZERTAG.AZ :“Barselona” futbol klubu dialoqa çağırır\nQırğızıstanın Səhiyyə naziri: Ölkəyə koronavirusun ikinci dalğası gəlir\nKoronavirus Tbilisidə tüğyan edir


Ağstafa: rayon rəhbəri bazara gedirsə... - XALQQAZETI.COM\nAğstafa: rayon rəhbəri bazara gedirsə...\nƏslində burada qeyri-adi heç nə yoxdur. Rayonun rəhbəri digər alıcılar kimi bazara da gedə bilər, mağazadan da nəsə alar, hətta taksiyə də minər. Lakin burada diqqətçəkən məqam rayon icra hakimiyyəti başçısının xidmət sahəsində vəziyyətlə maraqlanması, əhalinin hər gün təmasda olduğu sahədə alıcı-satıcı münasibətlərini, qiymətlərin və xidmətin səviyyəsini öyrənməsidir. Bir məsələni qeyd edək ki, icra hakimiyyətinin başçısı Məhərrəm Quliyev özü təbiətən sözün yaxşı mənasında «narahat adam»dır. Ağstafada işlədiyi illərdə bunu artıq sübut edib. Kabineti sevmir, demək olar ki, hər gün rayonun kənd və qəsəbələrindədir. Şəhərin elə küçəsi yoxdur ki, ora bir neçə dəfə baş çəkməsin, adamları dinləməsin, onların arzu və təkliflərini nəzərə almasın. Bax elə ona görə də getdiyi yerlərdə, səyyar qəbullarda onu hörmətlə qarşılayırlar. Deyirlər ki, indiyədək hansı məsələni qaldırmışıq, onu həll etmisiniz, səsimizə səs vermisiniz. Rayon rəhbərinin də hər dəfə onlara bir sözü olur: "Mən sadəcə icraçıyam. Bu rayonda nə iş görülürsə cənab Prezidentin tapşırığı, diqqəti və qayğısı, dəstəyi sayəsində həyatab keçirilir..."\nBu günlərdə icra hakimiyyətinin başçısı şəhərin mərkəzi bazarına baş çəkərkən yenə eyni mövzuda söhbət təkrar olundu. Məhərrəm Quliyev rayonun bir sıra rəhbər şəxsləri ilə birlikdə bazarda vətəndaşlara göstərilən xidmətlərlə maraqlandı. Satıcılar alıcılıq qabiliyyətinin yüksəldiyini nəzərə alaraq daha çox məhsulun bazara çıxarıldığını qeyd etdilər. Qiymətlərlə və məhsulların keyfiyyəti ilə tanış olan icra hakimiyyətinin başçısı bazarda sanitar-gigiyenik qaydalara da tam əməl olunması üçün öz tövsiyələrini bildirdi, konkret tapşırıqlarını verdi.\n23 Oktyabr 2018 12:40 - SOSİAL HƏYAT


12:10 23-09-2021 | 205 | Sağlamlıq\nProfessor Musa Qəniyev koronavirusun yeni ştamları haqqında həqiqətləri açıqladı\nİki ilə yaxındır dünya səviyyəsində koronavirus infeksiyası ilə mübarizə aparılır. Bu müddət ərzində virusun yaratdığı xəstəlikdən qorunmağın yolları, müalicə metodları haqqında çox yeni bilgilər öyrənmişik. Bununla belə, praktika göstərir ki, hələ də insanlarda bir çox məqamlara dair dəqiq məlumat yoxdur.\nKoronavirusdan effektiv müdafiə üsulları haqqında Azərbaycan Tibb Universitetinin mütəxəssislərinin açıqlama və tövsiyələri daim maraqla qarşılanır. Odur ki, ATU-nun Farmakologiya kafedrasının müdiri, professor Musa Qəniyevin COVID-19-la əlaqəli əhalini maraqlandıran sualları cavablandırmasını xahiş etdik.\nProfessor M.Qəniyev ilk olaraq hər bir kəsi narahat edən məsələ - vaksinlərin mənfi təsirinin olub-olmaması ilə bağlı fikirlərini açıqladı: “1796-cı ildən etibarən, yəni vaksinlərin praktik istifadəsinə başladığı ildən ta bu günədək peyvənd - viral infeksiyalardan ən etibarlı qorunma vasitəsidir. Peyvəndləmə hər il yer kürəsində 3 milyondan çox əhalini ölümün pəncəsindən xilas edir. Vaksin müvafiq infeksiyanın orqanizmdə “nisbi xəstələnmə modeli”ni yaradır. Bu səbəbdən də peyvənddən sonra inyeksiya yerində ağrının olması, hətta bu ağrının bir neçə gün davam etməsi, qızdırma, üşütmə, halsızlıq, ishal, baş, əzələ, oynaq ağrısı və s. olması normal gözləntilərdir. Yəni, bunlar peyvəndin yan təsirləri deyil. Bu, yalnız formalaşan immunitetə orqanizmin lokal və ya sistem reaksiyasıdır ki, qısa müddətdən sonra tamamilə aradan qalxır”.\nProfessor xatırlatdı ki, COVID-19-un genom fərqliliyi göstərən bütün mutantları, o cümlədən “Lyambda” və “My” ştamları da ana ştamdan müəyyən xüsusiyyəti (məsələn, yoluxdurma əmsalı və s.) ilə fərqlənməlidir. Bu, mutasiyaya uğramanın əsas şərtidir, əks halda ana ştamın (COVID-19) mutasiyaya məruz qalmasını söyləmək olmaz. İstər təbii immunitet, istərsə də peyvəndləmə nəticəsində formalaşan immunitet - hər kəsi, bütün mutant ştamlardan, o cümlədən, “Lyambda” və “My” ştammndan da aktiv şəkildə qorumalıdır. Belə şəxslərdə virusa təkrar yoluxma ehtimalı 0,002 faiz nisbətindən yüksək olmamalıdır. Odur ki, müsahibimiz bu ştamların yalnız ehtimal olunan xüsusiyyətlərini reallıq kimi qiymətləndirib yazmağın, danışmağın, insanları şiddət altında saxlamağın yolverilməz olduğunu bildirdi. Professor elmi məntiq və fundamental klinik müşahidə və tədqiqatlara söykənməyən, yanlış fərdi yanaşmaların ictimailəşdirilərək geniş əhali içərisində yayılmasının, yalnız stress, qorxu, mənəvi sarsıntı və tərki-dünyalığa xidmət etdiyini vurğuladı.\nProfessor Musa Qəniyev sonda əminliklə bildirdi ki, COVID-19 insanları öldürmür: “İnsanları öldürən profilaktik və şəxsi gigiyenik tədbirlərə əməl olunmaması, ruhi sarsıntı, stress, gərginlik, koronavirusa görə yaranan endogen ölüm qorxusudur. COVID-19-dan qorunmanın ən sadə və etibarlı yolu - yalnız adi gigiyenik tələb və normal ünsiyyət formalarına əməl etmək və koronavirus “xofunu” birdəfəlik unutmaqdır”.


BSU-da açıq dərs keçirilib - Xəbərlər-Bakı Slavyan Universiteti\nBSU-da açıq dərs keçirilib\nOktyabrın 6-da, Beynəlxalq Müəllimlər Günü çərçivəsində BSU-nun Heydər Əliyev adına tədris mərkəzində Pedaqogika və psixologiya kafedrasının müəllimi Afaq Nəsibovanın, "Həsən bəy Zərdabinin 180 illik yubileyi" adlı açıq dərsi keçirilib.\nAçıq dərsdə BSU-nun tərbiyə işləri üzrə prorektoru, dosent Xanım Sultanova, Pedaqoji fakültənin dekanı, professor Flora Naciyeva, professor Kərim Məmmədov, universitetin məzun magistrantı Arzu Nəsirli və pedaqoji fakültənin tələbələri iştirak ediblər.\nAçıq dərsin əvvəlində çıxış edən Arzu Nəsirli Ulu öndər Heydər Əliyev və Mustafa Kamal Atatürkün müəllimlik peşəsi ilə bağlı söylədikləri fikirlərdən nümunələrə əsaslanaraq, Beynəlxalq Müəllimlər Gününün tarixi barədə dinləyicilərə məlumat verib. Sonra Pedaqogika və psixologiya kafedrasının müəllimi Afaq Nəsibova çıxışı zamanı Azərbaycanda ilk ali təhsilli müəllim Həsən bəy Zərdabinin uşaqlıq illərindən vəfatına qədər həyatı və fəaliyyəti, cəmiyyətdəki rolu və pedaqoqun ailəsi barədə danışıb. O, eyni zamanda ilk xeyriyyə cəmiyyətimizin, Mətbuatımızın, Milli teatrımızın yaradıcısı hesab olunan Həsən bəy Zərdabinin vəfatından sonra, Zərdabda yaradılan ev muzeyi və Bakı Slavyan Universitetindəki Həsən bəy Zərdabi adına auditoriyadan da söz açıb.\nProfessor Kərim Məmmədov öz çıxışında Zərdabi ilə yanaşı, digər azərbaycanlı dahilərimizin xalqa, millətə verdiyi töhfələrdən söhbət açıb. "Millətin, xalqın yolunda ömrünü fəda edən şəxs ölmür" - deyən Kərim Məmmədov, tələbələri maarifpərvər olmağa və daim öz xalqına xidmət etməyə çağırıb.\nPedaqoji fakultənin dekanı, professor Flora Nacıyeva da gələcək müəllimlərin öz peşələrinə daha da həvəslə yanaşmaları yolunda maarifləndirici ifadələr söyləyib. Daha sonra çıxış edən Pedaqogika və psixologiya kafedrasının müdiri, dosent Sevinc Axundova Həsən bəy Zərdabinin ideyalarının daim üstün tutulması, pedaqoji sahədə onun maarifləndirici fikirlərinin ön sıralarda olması, Azərbaycan dövlətinin Həsən bəy Zərdabiyə göstərdiyi diqqət və qayğının təcəssümüdür.\n"Ölümü ölümsüzləşdirən insan, gələcəyinə xeyir verən şəxsdir" deyən, prorektor Xanım Sutanova açıq dərsin əvvəlində çıxış edən müəllimlərin fikirlərinə qoşularaq, H. Zərdabinin tarixi fəaliyyətindən danışıb.\nAçıq dərsin sonunda iştirakçılara Həsən bəy Zərdabi haqqında sənədli film nümayiş edilib.


“YAŞAT” Fondunun dəstəyi ilə Türkiyədən ölkəmizə həkim heyəti gətirilib - İki sahil\n09 mart 2021 05:24 Bütün xəbərlər Haqqımızda Əlaqə\n23 fevral 2021 16:45\n“YAŞAT” Fondunun dəstəyi, Azərbaycan Respublikasının Müdafiə Nazirliyi və İcbari Tibbi Sığorta üzrə Dövlət Agentliyinin birgə təşkilatçılığı ilə Türkiyə Respublikasından həkim heyəti ölkəmizə gətirilib.\nQurumdan "İki sahil"ə verilən məlumata görə, heyətin tərkibində ortoped, beyin cərrahı, ümumi cərrah və digər ixtisaslı həkimlər var.\nTürkiyəli yüksək ixtisaslı həkimlər 3 gün ərzində Vətən müharibəsində ağır yaralanmış 150-dən çox hərbi qulluqçumuzun müayinəsini həyata keçirəcəklər. Ağır yaralı olan qazilərimizin həkim rəyi əsasında xaricə göndərilməsi də Fond tərəfindən təmin ediləcək.\n09 mart 2021 00:57\nSəbail rayonunda elektrik naqilləri yanıb\n09 mart 2021 00:52\nQar Göygöldə hərəkəti çətinləşdirib\n08 mart 2021 23:39\nŞəkidə tövlə və taya yandı\n08 mart 2021 23:23\nGədəbəydə qar səbəbindən çətinliklər yaranıb\n08 mart 2021 23:19\nErmənistan ordusunun terrorçuluğu formaları ilə sübut olundu - FOTO/VİDEO FAKT\n“YAŞAT” Fondu daha bir qazinin yeni doğulan övladına hesab açır


Qadin futbolcu kisilerden ibaret komandaya kecdi - Azadliq Xeber\nQadin futbolcu kisilerden ibaret komandaya kecdi\nQadın futbolçu kişilərdən ibarət komandaya keçdi\nYaponiyalı qadın futbolçu Yuki Naqasato Kanaqava prefekturasının çempionatında çıxış edən “Hayabusa Eleven” komandası ilə müqavilə bağlayıb.\n“Report”un məlumatına görə, 33 yaşlı hücumçu kişilərlə birgə çıxış edəcək ilk yaponiyalı kimi tarixə düşüb. O, ABŞ-ın “Çikaqo Red Stars” klubundan icarəyə götürülüb.\nNaqasato Amerika komandasında 2017-ci ildən forma geyinir. O, ABŞ çempionatında ümumilikdə 52 qol vurub. Təcrübəli forvard Yaponiya millisinin heyətində 2011-ci il dünya çempionatında qızıl, 2015-ci il mundialında və 2012-ci il London Yay Olimpiya Oyunlarında gümüş medal qazanıb.\nQeyd edək ki, Niderlandın dördüncü divizionunda mübarizə aparan “Foarut” komandası avqustda 19 yaşlı qadın futbolçu Ellen Fokkemi heyətinə qatıb. Bu eksperimentin futbolda gender bərabərliyinin inkişafına dəstək məqsədi daşıdığı bildirilib.


Qurban Qurbanovlu millimizdən məğlubiyyət – VİDEO – Yenicag.Az\nAna Səhifə İdman Qurban Qurbanovlu millimizdən məğlubiyyət – VİDEO\nQurban Qurbanovlu millimizdən məğlubiyyət - VİDEO\nYeni Çağ Media Qrupu – Mart 23, 2018 - 22:01\nBu gün futbol üzrə Azərbaycan milli komandası yoxlama oyunu keçirib.\nYenicag.az xəbər verir ki, Qurban Qurbanovun çalışdırdığı millimiz Belarus yığması ilə üz-üzə gəlib. Bakı Olimpiya Stadionunda baş tutan matç millimizin 46 yaşlı mütəxəssisin rəhbərliyi altında ilk ev sınağı idi.\nQarşılaşmanın taleyini bir qol həll edib. Belarus yığması bu oyunda minimal hesabla üstün olub.\nAzərbaycan – Belarus 0:1\nBelarus, milli komanda, Qurban Qurbanov, yoxlama oyunu,


Aqrar sığorta: fermerlər risklərdən necə qorunurlar?\nAna səhifə / İqtisadiyyat / Aqrar sığorta: fermerlər risklərdən necə qorunurlar?\nDünyanın ayrı-ayrı ölkələrində aqrar sığortanın tətbiqinə geniş meydan verilir. Xüsusilə də ABŞ, Kanada, İspaniya, Türkiyə, İsrail kimi ölkələrdə bu sahədə yaxşı təcrübə qazanılıb. Azərbaycanda isə aqrar sığortanın tətbiqinə 2020-ci ilin sonlarından başlanılıb. Prezident İlham Əliyev 19 avqust 2019-cu il tarixində “Aqrar sığorta haqqında” Azərbaycan Respublikasının 2019-cu il 27 iyun tarixli 1617-VQ nömrəli Qanununun tətbiqi və “Aqrar Sığorta Fondunun yaradılması barədə” Fərman imzalayıb. Dövlət başçısının 27 iyun 2019-cu il tarixində imzaladığı “Aqrar sığorta haqqında” Azərbaycan Respublikasının Qanunu 2020-ci il yanvarın 1-dən qüvvəyə minib. Sözügedən sənədlər kənd təsərrüfatında risklərin sığortalanması ilə bağlı münasibətləri tənzimləyir, aqrar sığortanın hüquqi, iqtisadi və təşkilati əsaslarını müəyyən edir. Dövlət başçısının imzaladığı Fərmana əsasən, respublikamızda aqrar sığorta sisteminin təşkilini, inkişafını və dayanıqlılığını, habelə idarəedici qurumun formalaşdırılmasını təmin edən və onun fəaliyyətinə nəzarəti həyata keçirən Aqrar Sığorta Fondu qeyri-kommersiya hüquqi şəxsi yaradılıb.\nDost dar gündə tanınar və yaxud fermerlər riskləri müştərək qarşılayırlar\nAzərbaycanda təxminən bir ilə yaxındır ki, tətbiq olunan aqrar sığorta mexanizmi son illərdə ölkəmizdə Prezident İlham Əliyevin siyasi iradəsi ilə iqtisadi sektorda həyata keçirilən yeni nəsil islahatların tərkib hissəsidir. Respublikamızda tətbiqinə başlanılan aqrar sığorta mexanizmi Azərbaycanın reallıqları nəzərə alınmaqla dövlət-özəl sektor tərəfdaşlığı konsepti əsasında hazırlanıb. Burada diqqəti çəkən əsas məqamlardan biri ondan ibarətdir ki, ixtisaslaşmış sığorta şirkətləri aqrar sığorta bazarının iştirakçıları deyillər. Hesablanmış sığorta haqqının 50%-ni fermerlərə dəstək məqsədilə dövlət ödəyir. Azərbaycan ilk dəfə olaraq, müştərək sığorta sisteminin tətbiqinə üstünlük verib. Belə ki, müvafiq fond sığortaçıların ödədikləri vəsaitlər hesabına formalaşır. Sığorta bazarının iştirakçısına çevrilən fermerlər fonda toplanan birgə vəsaitləri ilə özlərini risklərdən sığorta edirlər. Necə deyərlər, dost dar gündə tanınar və yaxud fermerlər riskləri müştərək qarşılayırlar. Sığorta mexanizmi elə qurulub ki, heç bir sığorta hadisəsi baş vermədikdə fonda yığılmış vəsaitlər silinmir və növbəti ilə saxlanılır. Üstəlik, dövlət sığorta edilənlərə sığorta vəsaitinin müəyyən edilən faizi həcmində subsidiya ayırır. Belə səmərəli aqrar sığorta mexanizminin tətbiqi bir tərəfdən fermerləri təbiətin şıltaqlıqlarından və digər risklərdən effektiv şəkildə qoruyur, eyni zamanda, təbii fəlakətlər zamanı dövlətin üzərinə əlavə yük düşməsinin qarşısı alınır. Biz son illərdə dəfələrlə müşahidə etmişik: Hansısa bir səbəbdən əkin sahələrində və yaxud mal-qara təsərrüfatlarında, fermerlərin dili ilə desək, ziyankarlıq baş verəndə onlar bunun əvəzinin dövlət tərəfindən ödənilməsini istəyiblər. Əlbəttə, Azərbaycan sosial dövlətdir və həmişə çətinliyə düşən vətəndaşların yanında olmaq nümunəsi sərgiləyir. Ancaq müasir dünyada belə nümunəni hansısa digər bir ölkədə tapmaq çətindir. İnkişaf etmiş ölkələrdə sahibkarların risklərdən effektiv şəkildə qorunması mexanizmləri yaradılıb. Azərbaycanda aqrar sığortaya keçid də belə sivil vasitələrdən biridir.\nÖlkə üzrə aqrar sığortanın əhatə dairəsi genişlənir\nRespublikamızda qardaş Türkiyənin bütün dünyada məşhur olan TARSİM modeli əsasında tətbiq edilən dövlət dəstəkli aqrar sığorta mexanizmi çərçivəsində Aqrar Sığorta Fondu tərəfindən südlük inək və camışlar, 14 bitki növü (buğda, arpa, qarğıdalı, kartof, şəkər çuğunduru, portağal, limon, narıngi, çay, çəltik, tütün, üzüm, fındıq, pambıq) və akvakultura məhsulları (balıqlar) sığortalanır. Bütün dünyada olduğu kimi, Azərbaycanda da yaxşı təcrübə tez yayılıb. Aqrar Sığorta Fondunun (ASF) məlumatına görə, 2021-ci ilin yanvar-sentyabr aylarında aqrar sığorta üzrə 3 milyon 906 min manat sığorta haqqı toplanıb. Toplanan sığorta haqlarının və ödənişlərin böyük hissəsi heyvandarlıq sektorunu əhatə edir. Belə ki, kənd təsərrüfatı heyvanlarının sığortalanması üzrə 3 milyon 268 min manat, əkin sahələrinin sığortası üzrə isə 638 min manat sığorta haqqı toplanıb. İlin əvvəlindən bəri ayrı-ayrı sahələr üzrə daha ciddi artım müşahidə olunub. Belə ki, ötən 9 ayda heyvandarlıq sığortası üzrə ASF tərəfindən toplanan sığorta haqları 2020-ci ilin ümumi göstəricisini (1 939 min manat) 195% üstələyib. Bitkiçilik sığortası üzrə toplanan sığorta haqları isə 2020-ci ilin nəticələrindən 93 dəfə çox olub. Bəhs olunan dövrdə ölkəmizdə heyvandarlıq sahəsi üzrə sığorta haqlarının 85%-i, bitkiçilik sahəsi üzrə sığorta haqlarının isə 100%-i Aqrar Sığorta Fondu tərəfindən yığılıb. Ümumilikdə, 9 ayda ASF tərəfindən 14 667 ədəd kənd təsərrüfatı heyvanı, 17 249 hektar əkin sahəsi sığortalanıb. İndiyədək imzalanmış müqavilələr üzrə Aqrar Sığorta Fondu təqribən 74,5 milyon manatlıq risk qəbul edib.\nNəticələr onu deməyə əsas verir ki, respublikamızda fermerlər aqrar sığortaya böyük maraq göstərirlər. Perspektivdə ölkəmizdə aqrar sığortanın əhatə etdiyi məhsulların sırası daha da genişləndiriləcək. Sığortalanan bitkilərin sayının indiki 14-dən 40-dək artırılması, eləcə də südlük inək-camışlarla yanaşı, ətlik mal-qara, qoyun və keçi təsərrüfatlarının da sığortalanması nəzərdə tutulur.


Baş redaktor təhqir olundu, "Bandotdel"ə müraciət etdi – TƏFƏRRÜAT » www.Yenilik.Az\nwww.Yenilik.Az » Kriminal » Baş redaktor təhqir olundu, "Bandotdel"ə müraciət etdi – TƏFƏRRÜAT\n"Sosial şəbəkədə yazdığım statusun altında Azər Hacıyev adlı şəxs məni ailə üzvlərimlə bağlı təhqir etməyə başladı, guya mənim nigahdankənar övladım var. Mən də öyrəndim ki, həmin bu profil, Məlahət Qurbanovanın köməkçisi Toğrul Allahverdilinin mobil nömrəsi ilə qeydiyyatdan keçib. Buna görə də mən Baş Mütəşəkkil Cinayətkarlıqla Mübarizə İdarəsinə müraciət etdim və idarəyə gedərək şikayətimi yazdım".\nBu sözləri Yeniavaz.com-a açıqlamasında Criminal.az saytının təsisçisi və baş redaktoru Anar Məmmədov deyib. O bildirib ki, bir neçə ay əvvəl rəhbəri olduğu saytda yazdığı yazıya görə “Lombard №1”in sahibi Məlahət Qurbanova onu məhkəməyə verib:\n“Mən bir neçə ay öncə rəhbəri olduğum saytda “Lombard №1”in sahibi Məlahət Qurbanova ilə keçmiş Əmək və Əhalinin Sosial Müdafiə naziri Füzuli Ələkbərovun məhkəmə çəkişməsi barədə yazı yazmışdım. Yazını yazmaqda məqsəd keçmiş nazirin məhkəmədə tərəf olması idi. Sonradan məlum oldu ki, tərəflərdən biri olan Məlahət Qurbanova lombard sahibidir. Mən də xəbərin başlığını “Lombard Məlahətlə keçmiş nazirin çəkişməsi” kimi verdim. Bundan sonra Məlahət Qurbanova xüsusi ittiham qaydasında məni məhkəməyə verdi. Eyni zamanda şərəf və ləyaqətinin alçaldılması ilə bağlı başqa bir iddia da qaldırdı və Heydər Əliyev Fonduna köçürülməsi üçün məndən 100 min azn tələb etdi. Bir neçə ay davam edən proseslərdən sonra iyun ayının 16-da məhkəmə mənimlə bağlı qərar verdi. Xüsusi ittihamla bağlı qərar bu oldu ki, mən 1 il müddətinə islah işlərinə cəlb olunuram və əməkhaqqımın 20 faizi dövlət hesabına köçürülür. Məhkəmə 100 min manatın tələb olunduğu mülki iddianı isə qismən təmin etdi və məni 200 manat məbləğində cərimələdi”.\nAnar Məmmədovun sözlərinə görə, onun sosial şəbəkədə təhqir olunması isə sözügedən məhkəmə prosesinin başa çatmasından bir gün sonra yaşanıb:\n“Məhkəmə hökmündən bir gün sonra, sosial şəbəkədə həmin proseslə bağlı yazdığım statusun altında Azər Hacıyev adlı şəxs məni ailə üzvlərimlə bağlı təhqir etməyə başladı, guya mənim nigahdankənar övladım var. Mən də öyrəndim ki, həmin bu profil, Məlahət Qurbanovanın köməkçisi Toğrul Allahverdilinin mobil nömrəsi ilə qeydiyyatdan keçib. Buna görə də mən Baş Mütəşəkkil Cinayətkarlıqla Mübarizə İdarəsinə müraciət etdim və idarəyə gedərək şikayətimi yazdım. Əlimdə olan məlumatları onlara təqdim etdim. Dünən də həmin idarədə Toğrul Allahverdili ilə üzləşdim. “Bandotdel”in araşdırması nəticəsində məlum oldu ki, həqiqətən də o profil T. Allahverdilinin mobil nömrəsi ilə qeydiyyatdan keçirilib. T. Allahverdili orada işi araşdıran polis əməkdaşına bildirdi ki, “mən Məlahət Qurbanova üçün bir neçə profil açmışam və onların parolunu da özünə vermişəm, ola bilsin ki, o, profilin adını dəyişib Azər Hacıyev edib və Anarı təhqir edib”. Yəni, işi atdı Məlahət Qurbanovanın üstünə”.\nMəsələ ilə bağlı Toğrul Allaverdili ilə əlaqə saxladıq. O, özünün və Məlahət Qurbanovanın bu barədə danışmaq istəmədiklərini bildirdi.


İstifadəçinin “cookie” faylları onun "barmaqlarının rəqəmli izi" kimidir\nSan-Dieqo şəhərində yerləşən Kaliforniya Universitetindən olan tədqiqat qrupu bildirib ki, bu yaxınlarda böyüklər üçün “YouPorn” saytının müştərilərinin digər pornosaytlara daxil olub-olmadıqlarını yoxlaması ilə bağlı baş vermiş qalmaqalı araşdırıb. “YouPorn”-un axtarış bazasında “cookie” fayllar üzrə axtarılmış 46 digər sayt-rəqib tapılıb.\nBu qalmaqalı araşdırmış mütəxəssislərin gəldiyi nəticəyə əsasən, “cookie” fayllar əsasında internet-istifadəçilərin unikal identifikatorlarını yaratmaq olar və daxil olunmuş saytların siyahısı bir növ istifadəçinin "barmaqlarının rəqəmli izi" kimidir. Metodun müəlliflərinin sözlərinə görə, müxtəlif parametrlərə görə iki tamamilə eyni “cookie” faylın mövcudluğu ehtimalı istisnadır.\nVeb-sörfinq sahəsində bundan əvvəl aparılmış tədqiqatlara əsaslanan kaliforniyalı alimlər qeyd ediblər ki, müxtəlif istifadəçilərin “cookie” faylları heç vaxt təkrarlanmır. Metodun müəllifləri bildiriblər ki, 368284 istifadəçinin “cookie” fayllarını araşdırıblar və heç bir təsadüf tapmayıblar.


Yatıb ayılmayan azərbaycanlı sənətçinin oğlu - FOTO - son xeberler\nKlarnet ifaçısı Zahid Qubadlı mərhum həmkarı Zahid Sabirabadlının oğlu ilə fotosunu paylaşıb.\nO, paylaşımına bu sözləri yazıb:\n"Allah ustad sənətkarımız Zahid Sabirabadlıya rəhmət eləsin. Bu isə onun oğlu Hikmət balamızdır. Nə deyəcəyimi bilmirəm".\nQeyd edək ki, Z.Qubadlı yatıb, lakin ayılmayıb. Onun ürək xəstəliyindən dünyasını dəyişdiyi bildirilir.\nSosial Baxılıb: 9692 Tarix: 10 yanvar 2019\n"Donuz qripi" Rusiyaya da çatdı - Bir nəfər öldü\nRusiyanın Sankt-Peterburq şəhərində A(H1N1) – "donuz qripi" virusundan ölüm faktı qeydə alınıb.. . Sonxeber.az Open.az-a istinadən xəbər verir ki, pasiyentin Botinski xəstəxanasında öldüyü bildirilib.. . Bu barədə şəhərin sağlamlıq komitəsinin mətbuat xidməti məlumat yayıb.\n"Azərbaycanda insanlar qapı-pəncərə olmadan da rahat yaşaya bilər" - DEPUTAT\nMilli Məclisin deputatı Rüstəm Xəlilov Qafqaz Müsəlmanları İdarəsinin sədri Allahşükür Paşazadənin qudası olan sabiq millət vəkili hacı Qalib Salahzadənin evinə gülləkeçirməz şüşələr qoydurması barədə yayılan xəbərlərdən danışıb.. . Deputat Rüstəm Xəlilov demokrat.az-a açıqlamasında bildirib ki, Azərbaycand


Ləkələrlə mübarizə üsulları - Gözəllik - FİNS.AZ TİBB\nDəri ləkələri ilə mübarizə aparmazdan əvvəl onun yaranma səbəblərini öyrənməlisiniz. Dəri ləkələrininin səbəbi günəş işıqlarına çox məruz qaldığı və keyfiyyətsiz kosmetik məhsullardan istifadə zamanı baş verir. Güzgüdə dərinin necə yaşlandığına baxıb ağlamaq və üzünüzdə xoşagəlməz ləkələr görmək istəmirsinizsə, aşağıdakı qaydalara əməl edin.\nDəri qadınların və kişilərin ən dəyərli və həssas geyimidir. Günəş şüalarına məruz qaldığı və ucuz kosmetik məhsullar dərinin yaşlamasını sürətləndirir.\nGünəş şüalarının mənfi zərərləri: Günəş qoruma kremləri çəkilmədiyi ya da dəriyə qulluq edilmədiyi zaman dəriyə ləkələr düşür. Bunun qarşısını almaq üçün xüsusən də yaz ayları girdiyi zaman dərini günəşdən qoruyan yüksək keyfiyyətli kremlər çəkmək mütləqdir.\nGözəlliyinizə gözəlik qatan kosmetik vasitlərdən yararlanan zaman keyfiyyətinə, saxlama müddətinə və tərkibinə fikir verir. Əks halda, dəriyə təsir edərək məsamələri doldurur və ləkə yaranır. Xüsusən də tonal krem və kirşan çəkərkən diqqətli olun.\nLəkələrə qarşı dəri təmizliyi — Dəridəki ləkələri təmizləmədən ən təsirli vasitələrdən biri səhər və axşam, ləkələr üçün hazırlanmış sabun, gel və köpüklərlə dərini təmizləyin.\nDərinin üzərindəki ölü hüceyrələri təmizləyən və yeni hüceyrələrin yaranmasını təmin edən təmizləciyi məhsullar dərinin yenilənməsinə kömək edir. Dəriyə təmizləyici məhsullar alarkən tərkibində dəniz yosunu, E və C vitaminləri, antioksidant maddələrin olmasına diqqət edin.\nLəkələrə baxım serumları istifadə edin — C vitamini dəridəki hüceyrələri yeniləyərək daha canlı və təravətli olmasını təmin edir. Tərkibində C vitamini olan serumlar dərinin yumşaq və parlaq görünməsini təmin edir. Dəri ləkələrinə qarşı kremlər davamlı olaraq istifadə edildiyi zaman ləkələrin azalması müşahidə edilir. Beləcə xəyalındakı dəriyə sahib olacaqsınız.\nDəri ləkələrinə qarşı korrektor xilasedici ola bilər — Dəridəki ləkələri yox etmək üçün gündəlik makiyajda korrektorlardan istifadə edə bilərsiniz. Qadınların xilaskarı korrektorlar ləkələri gizlətməklə yanaşı, nəmləndirici təsirə malikdir.


Qazaxda itikin düşən ana və övladları Bakıda tapıldılar\n05:26 26 May 2020\nÖz istəyi ilə evdən getdi, axtarışa verdilər\n19:21 28.08.2019 Qısa URL\nPolisdən bildirilib ki, ana və övladlarının həyatı üçün heç bir təhlükə yoxdur\nBAKI, 28 avqust — Sputnik. Qazaxda itkin düşən ana və övladları tapılıblar.\nSputnik/ Tabıldı Kadırbekov\nDaxili İşlər Nazirliyinin mətbuat xidmətindən Sputnik Azərbaycan-a verilən məlumata görə, rayon sakini, 1991-ci il təvəllüdlü Nərgiz Qasımova övladları - 2011-ci il təvəllüdlü Günel Qasımova və 2013-cü il təvəllüdlü Elgün Qasımovla Bakı şəhərində polis əməkdaşları tərəfindən tapılıb. Bu barədə onun yaxınlarına məlumat verilib. Qadın izahatında bildirib ki, öz istəyi ilə Bakı şəhərinə gedib. Polisdən bildirilib ki, ana və övladlarının həyatı üçün heç bir təhlükə yoxdur. Qeyd edək ki, N.Qasımova və övladları avqustun 4-də Qazax rayon Ağköynək kəndindəki evindən çıxaraq bir daha geri qayıtmayıblar.\nQazax, Bakı, uşaqlar, ana, itkin


Qonaq otağı dizaynları » Qadin.Net ~ İlk milli qadın portalı...\nƏziz xanımlar, qonaq otağınızı yenidən dizayn etmək istəyirsinizsə, mənim sizə təqdim etdiyim qonaq otağı dizayınlarını gözdən keçirdin. Hər üslubda qonaq otaqları sizlərin ürəyinizcə olacaq. Odur ki, mənim təqdim etdiyim rəsimlərə diqqətlə baxın. Bilirəm ki, bəyəndiyiniz dizaynlar olacaq. Odur ki, mən də sizə bu gözəl və dəbli qonaq otaqları dizaynlarını təqdim edirəm.\nAçıq rəng tonlarında olan qonaq otağı-mükəmməldir.\nİnsana fərahlıq bəxş edən görüntü.\nBalaca və sakit məkan.\nQonaqlarınızla şam yeməyindən zövq alacaqsınız.\nAçıq bənövşəyi rəng, otağa ayrı hava qatıb.\nMavi rəng insanı rahatlaşdırır.\nHəqiqətən də mükəmməl dizayndır.\nKlassik qonaq otağı modeli.\nBu qonaq otağı sizin də xoşunuza gələcək.\nMöhtəşəm qonaq otaqları\n№ 32 - Müəllif: fidancik 24\nbu gozel ramazan ayinda Tanridan dileyirem butun arzusunda olanlara bele gozel ev qismet olsun.elecede mene/AMIN\n№ 30 - Müəllif: sse\n№ 29 - Müəllif: Sevinc-26\nEhhhh kas bu otaglardan biri mene qismet olardi. Menim qonag otagim cox balacadi ozum gucle sigiram\nHamisi gozeldir. Tesekkurler\nSonuncu şəkildə divanı çox bəyəndim...\n№ 25 - Müəllif: nikoЕџ\nBəyəndiyinizə sevindim.Təşəkkür edirəm....


"Azərbaycan gözəli" seçilən qız CANLI YAYIMDA elə sözlər danışdı ki... - VİDEO\nBakı metrosunda DƏHŞƏTLİ SIXLIQ: sıxlıq açıqlandı\nAlmaniyada türklərin kafesinə silahlı hücum: ölənlər var - VİDEO\nBrilliantdan Faiq Ağayevə AĞIR SÖZLƏR - NƏLƏR DEMƏDİ\n“Azərbaycan gözəli – 2019”-un qalibi Melissa Nuriyeva təəssüratlarını bölüşüb.\nLent.az -ın suallarını cavablandıran M.Nuriyeva bildirib ki, bu yarışmaya qatıldığı ilk ildə qalib olub: “Dövlət qurumunda çalışıram. Modellik də sevdiyim, hobbi kimi yanaşdığım sahədir. Özümə güvənib bu yarışmaya qatıldım. Birinci olacağımı gözləmirdim. Münsiflərin və iştirakçıların rəyinə görə, mən qalib oldum. Münsiflər arasında dövlət işində, incəsənət sahəsində çalışan insanlar oturmuşdu. Finalda 13 iştirakçı var idi. Ona qədər isə 200 qız qatılmışdı. Onların içindən 1-ci yerə mən layiq görüldüm. Bu yarışda boya, çəkiyə, simaya - hər şeyə üstünlük verirdilər. Münsiflərin hərəsinin baxış tərzi fərqli idi. Mənim boyum 1.70 , çəkim isə 51 kiloqramdır. Münsiflər arasında modellər Rüstəm, İlqar Əliyev, kosmetoloq Cama və başqaları var idi.\nBir çoxları yazır ki, tapşırıq, sponsor sayəsində 1-ci yeri qazanmışam. Amma bu, belə deyil. Əgər elə imkanım olsaydı, dövlət qulluğunda irəli gedərdim”.\nModel bildirib ki, yazılan tənqidlərə fikir vermir: “Tənqidləri oxumağa zamanım olmur. Amma rəylərin olması normaldır. Hər kəsin rəyinə hörmətlə yanaşıram”.\nGörünüşündən də danışan Melissa qeyd edib ki, bu günə qədər heç bir dəyişiklik etdirməyib: “Saçım özümündür. Mənə elə gəlir ki, gözəllik yarışmasına qatılan qızlar təbii olmalıdır. Məndə süni heç nə yoxdur. Əməliyyatdan qorxuram. Ona görə də bu günə qədər hələ elə bir dəyişiklik etdirməmişəm. Bu günə qədər dərman da atmamışam. Üzümdə də süni nəsə yoxdur”.\nŞəxsi həyatından danışan model vurğulayıb ki, hələ ailə qurmaq niyyətində deyil, əvəzində Azərbaycanı dünyada keçirilən digər gözəllik yarışmalarında təmsil etmək istəyir: “Planlarım hələ qarşıdadır. Bundan sonra Azərbaycandan kənarda nəsə müsabiqə olsa, təmsil edərəm. Dünyada keçirilən yarışmalara qatılmaq üçün günlər sərf etmək lazımdır. İşimdən imkan olsaydı, o müsabiqələrə də qatılardım. Azərbaycanda gözəl olmağı bacardım, bu, mənim üçün böyük fəxr idi. Hər zaman Azərbaycan qızları ilə fəxr etmişəm”.\n10:55 Bakı metrosunda DƏHŞƏTLİ SIXLIQ: sıxlıq açıqlandı


Benzin rüsumdan azad edilib\n2021, 30 Noyabr, çərşənbə axşamı, Bakı vaxtı 15:30\nNazirlər Kabineti Azərbaycana idxal edilən bəzi növ avtomobil benzinini gömrük rüsumundan azad edib.\nBununla bağlı avqustun 26-da Nazirlər Kabineti «Azərbaycan Respublikasının xarici iqtisadi fəaliyyətin mal nomenklaturası, idxal gömrük rüsumlarının dərəcələri və ixrac gömrük rüsumlarının dərəcələri» haqqında qərarında dəyişiklik edib.\nHəmin qərarı baş nazir Novruz Məmmədov imzalayıb.\nDəyişikliyə əsasən, Azərbaycana idxal edilən 92 və ya daha çox, həmçinin 95-dən az oktan ədədi ilə avtomobil benzini gömrük rüsumundan azad edilib. Qeyd olunan benzin növlərində gömrük rüsumu 15 faizdən 0 faizə endirilib.\nBu qərar 2019-cu il sentyabrın 1-də tətbiq olunacaq və 90 gün qüvvədə qalacaq.\nMüstəqil ekspertlər bunu ölkənin neft emalı zavodunda təmir işlərinin gözlənməsi ilə izah edirlər. Onların fikrincə, əks halda Azərbaycanda həmin növlərdə benzin bahalaşa bilərdi\nAzərbaycanda Nazirlər Kabineti bundan əvvəl də oxşar qərarlar verib.


“Rusiya və Türkiyə ABŞ-ı Suriyadan qovmalıdır” – Rusiyalı ekspert – Yenicag.Az\nAna Səhifə Dünya “Rusiya və Türkiyə ABŞ-ı Suriyadan qovmalıdır” – Rusiyalı ekspert\n“Rusiya və Türkiyə ABŞ-ı Suriyadan qovmalıdır” – Rusiyalı ekspert\nYeni Çağ Media Qrupu – Dekabr 14, 2017 - 15:59\n“Bakı Ankaranın müttəfiqi olaraq, Qüds məsələsində çətin ki sadəcə, birgə bəyanatlarla məhdudlaşsın”.\nBu fikirləri Yenicag.ru-ya açıqlamasında Yaxın Şərqdə yaranmış mövcud vəziyyəti şərh edən Rusiyalı ekspert Qriqori Trofimçuk deyib.\nPolitoloqun sözlərinə görə, Rusiya prezidenti Vladimir Putinin regiona son səfəri həm də bölgənin əsas ölkələrinin Suriya məsələsinə dair mövqelərini aydınlaşdırmaq məqsədi daşıyıb:\n“Prezidentin region ölkələrinə səfəri Suriyada hərbi əməliyyatların əsas hissəsinin başa çatdırılması haqda Rusiyanın bəyanatını əməldə nümayiş etdirmək niyyəti ilə bağlıdır. Eyni zamanda, Putinin bölgəyə bu səfəri həm də bölgənin əsas ölkələrinin – indiki halda Türkiyə və Misir – Suriya məsələsinə dair mövqelərini aydınlaşdırmaq məqsədi daşıyıb. Yəni o, Rusiya qoşunlarının Suriyadan çıxarılmasından sonra o ölkədə vəziyyətin yenidən gərginləşmək riskini dəqiqləşdirməyə çalışıb”.\nTrofimçuk qeyd edib ki, Rusiya və Türkiyə prezidentləri arasında görüşlərin intensivləşməsi bu ölkələrin əsas problemlərə yönəlik mövqelərinin uzlaşdırılmasının vacibliyini göstərir:\n“ABŞ Konqresinin Suriya üzrə milli dialoqu müntəzəm surətdə təxirə salmasının səbəbləri anlaşılmır. Eyni zamanda, o da qeyd olunmalıdır ki, kürdlərin bu prosesdə onların layihəsi əsasında iştirakı artıq mümkün görünmür. Bununla belə, Vaşinqton kürdlərə hər zaman hərtərəfli yardım göstərməyə hazırdır. Putin-Ərdoğan danışıqlarının bir hissəsi isə iki ölkə arasında ticari-iqtisadi əlaqələrə (turizm, “Türk axını” layihəsi, atom-elektrik stansiyasının tikintisi və s.) həsr olunub.\nTürkiyənin Qüds məsələsində tutduğu sərt mövqe və prezidentlərin bu məsələyə dair bəyanatları isə xüsusi maraq doğurur”.\nEkspert onu da vurğulayıb ki, Türkiyə ilə Rusiyanın bu məsələyə yönəlik mövqeyi mahiyyət etibarilə antiAmerika, deməli, həm də antiİsrail xarakterlidir:\n“Belə olduqda, Bakı Ankaranın yaxın müttəfiqi olaraq, Qüds məsələsində çətin ki sadəcə, birgə bəyanatlarla məhdudlaşın. Bu zaman Bakı Tel-Əvivlə yaxşı münasibətləri qoruyub saxlamaq üçün çox çalışmalı olacaq. Bir şey aydındır ki, Yaxın Şərqdəki vəziyyət daha da kəskinləşir və gərginliyin növbəti fazasına daxil olur. Proseslərin əsas iştirakçıları yaranmış şəraitdə necə davranacaqlarını düşünürlər.\nAğ Evin üstünə “Qüds” yazılmış dama fiqurunu irəli çəkməsi özlüyündə çox şeydən xəbər verir. Bu gedişi Donald Trampın eksentrikliyi ilə əlaqələndirmək olmaz. Çox şey hələ yeni başlayır. Rusiya və Türkiyə Suriyadakı sülh prosesinə daha dayanıqlı təminat axtarırsa, o halda ancaq ABŞ-ı Suriyadan qovmalıdırlar”.\nABŞ, ərdoğan, İsrail, Putin, Qüds, Tramp,


İlham Əliyev hərbi əməkdaşlıq, prezident seçkiləri, Dağlıq Qarabağ münaqişəsindən danışıb\nAzərbaycan prezidenti Rusiyanın "Sputnik" informasiya agentliyinə müsahibə verib\n“Hərbi sahədə əsas tərəfdaşımız Rusiyadır. Səhv etmirəmsə 5 milyard dollarlıq müqavilələr imzalamışdıq və həmin kontraktların çox hissəsi icra olunub. Yəni bu gün Azərbaycanın əsas silahları Rusiya istehsalıdır. Amma başqa yerlərdən də silah almağımız düşünürəm ki, təbiidir”. Bu barədə prezident İlham Əliyev Rusiyanın "Sputnik" Beynəlxalq İnformasiya Agentliyinə müsahibəsində bildirib.\nƏliyev Azərbaycanın Rusiya ilə yanaşı, İran, Belarus, Türkiyə, İsraildən silah aldığını, Pakistanla hərbi əməkdaşlığı inkişaf etdirmək planlarının olduğunu bildirib.\nO, Dağlıq Qarabağ münaqişəsinin nizamlanmasından danışarkən deyib ki, nizamlanma mümkün olsa Dağlıq Qarabağa muxtar respublika statusu da verilə bilər.\n“Əlverişli güzəşt mümkündür: Dağlıq Qarabağ əhalisinin təhlükəsizliyinin, onların həyat fəaliyyətinin, özünüidarəetmənin, Azərbaycan tərəfindən müxtəlif investisiya layihələrinin həyata keçirilməsinin təmin edilməsi, Dağlıq Qarabağ muxtar vilayətinin ətrafındakı ərazilərin azad edilməsi şərti ilə iki xalq arasında sülh şəraitində qarşılıqlı əlaqə - münaqişənin həlli bizə belə görünür”, o qeyd edib.\nDövlət başçısı hesab edir ki, Azərbaycanın ərazi bütövlüyünə dair məsələlərdə güzəşt mümkün deyil.\n“Lakin yerli özünüidarəetmə məsələləri üzrə güzəşt ola bilər. Gələcəkdə razılığa gələ bilsək, bu, muxtar respublika ola bilər”, prezident bildirib.\nPrezident İlham Əliyev Qarabağ münaqişəsinin hazırda nizamlanmasının mümkün olmaması barədə ABŞ dövlət katibi Con Kerrinin bəyanatını “insafsızlıq” adlandırıb və bunu ABŞ-ın münaqişəni həll etmək istəməməsilə əlaqələndirib.\nO, Kerrinin bəyanatını “diplomatik kazus” adlandırıb.\n“Münaqişənin həll olunmamasının günahını Azərbaycanın üstünə atmaq ən azı insafsızlıqdır”, Əliyev qeyd edib.\n“ABŞ dövlət katibi bildirir ki, münaqişənin həllini görmür və bunu İsrail-Fələstin münaqişəsinə nisbətən həll etmək daha çətindir. Bu, Ermənistana mesajdır ki, məsələni İsrail-Fələstin münaqişəsi kimi uzatmalısınız? Bu bəyanat bir daha münaqişənin niyə həll olunmadığını göstərir”, dövlət başçısı vurğulayıb.\n“Bu nə üçün baş verir” sualının cavabında İ.Əliyev deyib ki, Azərbaycan “sözə baxmadığına görə” cəzalandırmaq üçün belə edirlər.\n“Bizdə bütün azadlıqlar təmin olunur. Ancaq buna baxmayaraq, Azərbaycan daim əsassız hücumlar üçün obyektə çevrilir.\nBütün bunlar siyasi motivlidir, səbəb odur ki, Azərbaycan ABŞ və Avropa İttifaqı ilə bərabər tərəfdaş kimi əməkdaşlıq edir. “Ancaq, görünür, bu ölkələrdəki hansısa dairələr üçün bu, azdır, onlar daha çox istəyirlər”, onlar “təlimatın icrasını istəyirlər, biz isə bu rol üçün yaramırıq”, o vurğulayıb.\n“Biz əməkdaşlıq istəyirik, ancaq bizim işlərimizə qarışmağı qətiyyən istəmirik, QHT adı altında siyasi partiyaların maliyyələşdirilməsini, sabitliyin pozulması cəhdlərini, bizim daxili işlərimizə açıq müdaxiləni istəmirik”, Əliyev bildirib.\nƏliyev deyib ki, Azərbaycanın Avrasiya İttifaqına üzvlüyünü istisna etmək olmaz.\n“Ancaq ölkə indiki statusunda özünü daha inamlı hiss edir. Bu haqda söhbət ekspertlər səviyyəsində, müxtəlif ölkələrin siyasi elitalarında çoxdan gedir. Belə deyərdim: biz prinsipcə hazırkı mövqeyimizdə olmaqdan özümüzü çox rahat və inamlı hiss edirik. Ona görə də gərək baxaq ki, hansı tendensiyalar baş verəcək. Əlbətdə, əgər İttifaq cəlbedici olsa çoxları ora can atacaq. Ona görə də heç nəyi istisna etmək olmaz, lakin mən indiki mərhələni məhz belə xarakterizə edərdim”, o qeyd edib.\nPrezident Azərbaycanda növbədənkənar prezident seçkilərinin keçiriləcəyi ilə bağlı yayılan qeyri-rəsmi məlumatlara da münasibət bildirib.\n“Bizim seçkilərin vaxtını dəyişmək niyyətimiz yoxdur. Mən bilirəm Azərbaycanda, onun hüdudlarından kənarda hansı söz-söhbətlər gəzir. Belə plan yoxdur və mən buna zərurət görmürəm. Mənim iştirak edib-etməyəcəyimə gəldikdə isə növbəti prezident seçkiləri iki il sonra olmalıdır, ona görə də hansısa qərar vermək üçün hələ tezdir. Əgər mən bugünkü kimi əhalinin dəstəyini hiss etsəm, o zaman əlbəttə ki bu etimadı doğrultmağa çalışacam”, Əliyev deyib.


16:48 19 Sentyabr 2020 815\nSentyabrın 18-də Tofiq Yaqublu həbsdən azad edildi. Daha dəqiqi, apellyasiya şikayətinə baxılana qədər ev dustaqlığına buraxıldı. Ümid edək ki, apellyasiya məhkəməsi də onun səhhətini nəzərə alacaq və Tofiq Yaqublu tam azadlığına qovuşacaq.\nGələk, Tofiq Yaqublunun aclıq etdiyi dövrdə və ev dustaqlığına buraxıldığı gün baş verənlərə. Daha doğrusu, məhbus qızından çox siyasətçi ədaları ilə poz verən Nigar Yaqublunun davranışlarına…\nTofiq Yaqublunun aclıq etdiyi müddətdə həkim Adil Qeybullanın, müsavatçını virtual tanıyan yüzlərlə insanın, onun neçə illik dostlarının səmimi narahatlıqlarının, müxtəlif sosial media kampaniyalarının şahidi olduq. Amma bir də bu proses boyu hikkəsini ortaya qoyan, Tofiq Yaqublunu daha çox müəyyən narazılıq yaratmaq üçün qurbanlıq seçən siyasilər vardı. Nə qədər pərdələməyə çalışsalar da, olmurdu. Hə, bir də Tofiq Yaqublu məsələsinin arxasından boylanıb "mən də varam" deyənlər…\nBu prosesdə bir də Nigar Yaqublu-Həzi vardı. Atası həbsdə aclıq edən qız. Amma o qız onunla birlikdə məhkəmə qarşısında öz işini görən müxbirə qarşı etdiyi qeyri-etik davranışı ilə neçə günlük performansını tamamladı. Bakı Apellyasiya Məhkəməsinin qarşısında digər jurnalistlərlə birlikdə ona yaxınlaşan APA TV-nin əməkdaşına açıqlama verməkdən pafos qarışıq əda ilə nümayişkaranə şəkildə imtina etdi. Səbəb isə guya Tofiq Yaqublunun həbsi barədə APA-nın heç nə yazmamasıdır.\nƏvvəlcə gəlin, Nigar Yaqublu-Həzinin doğru danışıb-danışmadığına baxaq. İstənilən şəxs “ APA Group”a daxil olan APA, Lent.az və APA TV-nin saytlarının axtarış bölməsinə Tofiq Yaqublunun adını yazmaqla bunu asanlıqla müəyyən edə bilər.\nBu kadrlardan da görünür ki, təkcə sentyabrın 17-də və 18-də adı çəkilən saytlarda Tofiq Yaqublunun həm Pentensiar Xidmət və TƏBİB nümayəndələri ilə görüşü, istərsə də ev dustaqlığına buraxılması barədə xəbərlər görüntülü yayımlanıb. Yəni “ APA Group” bütün məsələlərdə olduğu kimi, Tofiq Yaqublu işində də tərəfsizliyini qoruyub saxlayıb. Çünki media orqanının işi informasiya yaymaqdır, inqilabçılıq deyil.\nAPA TV-nin Nigara hesabat vermək kimi bir borcu yoxdur. Hələ biz onu demirik ki, APA TV-nin orda məhz işindən və situasiyadan dolayı Nigara mikrofon uzadan əməkdaşı orda Nigarın onu yuhlatdığı digər “telefon jurnalistikası nigarları”na media və əxlaq dərsi keçməyə haqqı çatan biridir. Bunu da bir kənara qoyduq…\nƏslində isə necə olmalı idi? Atasının və ailəsinin ağır günlərinin bitdiyinə sevinən qız orda ona dəstək üçün gələn hər kəsə təşəkkür etməli, içindəki kini, nifrəti və ədanı unutmalı idi. Normal məntiq də, övladın ata sevgisi də, o günün və vəziyyətin emosiyası da bunu deyirdi və diqtə edirdi. Əgər Nigar orda bu cür davrana bilmirdisə, onda onu atasının həbsi üzərindən siyasi şou düzəltməkdə ittiham edənləri qınamasın…\nHə, siyasətlə məşğul olmaq istəyirsə, bu da pis deyil. Amma uğursuz olacaq. Çünki ölkə o tərəfli-bu tərəfli onun eşitmək istədiyini deməyən mikrofonları itələyən siyasətçilərlə doludur. İndi kim daha peşəkardır: APA TV-yə qarşı qeyri-etik davranan Nigar və onun müdafiəçiləri, yoxsa hər şeyə rəğmən dözüm, tolerantlıq və humanizm nümayiş etdirən hökumət?\nHamı və hər kəs medianı yanında görmək istəyir, ittiham olunanda medianın üstünə qaçır, ittiham olunmadığı vaxtlarda isə medianın üstünə yeriyir. Hamı medianın onun dilində danışmasını istəyir. Biz Ramiz Mehdiyev və Əli Həsənov nümunəsində bunu əyani şəkildə gördük. Gənc Nigar Yaqublu-Həzinin söz azadlığına və mediaya münasibətdə sovet rejiminin yetişdirmələri ilə eyni düşüncədə olması isə onu göstərir ki, medalı o biri üzə çevirəndə nəticə dəyişmir. Demokratiya doğrudan da gediləsi uzun yol imiş...


Türkiyənin 2020-ci ildə Balkanda ən çox medal qazanan ölkə olduğunu bilirsinizmi? | TRT Azerbaycan\nTürkiyənin 2020-ci i...\nTürkiyənin 2020-ci ildə Balkanda ən çox medal qazanan ölkə olduğunu bilirsinizmi?\nAtletizmdə yaş kateqoriyalarındakı Balkan çempionatlarında Türk idmançıları 123 medal ilə Balkanın ən çox medal alan ölkəsi oldu.\nAtletizmdə yaş kateqoriyalarındakı Balkan çempionatlarında Türk idmançıları 123 medal ilə Balkanın ən çox medal alan ölkəsi oldu. 2020-ci ildə pandemiya səbəbindən məhdud sayda yarışma keçirilməsinə baxmayaraq salon və açıq sahə mövsümündə 43 Türkiyə rekordu yeniləndi. Böyüklər kateqoriyasında yeddi fərqli növdə rekord qırıldı.\nTürkiyənin ən istedadlı 400 metr əlil idmançısı Berke Akçam kateqoriyasında dünyanın ən yaxşı dərəcəsini əldə etdikdə, Yasemin Can "Dünya Yarı Marafon Çempionatı"nda 7-ci yeri aldı.\nTürkiyənin 2020-ci ildə uğur qazandığı başqa bir idman növü isə voleybol oldu. Qadınlardan ibarət voleybol komandası 2020 Tokio Olimpiya Oyunları Avropa Qitə Seçmə Qrupunun final matçında Almaniyanı məğlub edərək tarixində ikinci dəfə olimpiadalara qatılmağa vəsiqə qazandı.\nEtiketlәr: #2020 CEV Tokio Olimpiya Oyunları , #Türk idmançıları , #Balkan çempionatı


Ələvilik: əlinə, belinə, dilinə sahib duranlar » Reyting.az\n10:11 / 11-08-2020\nTarix: 27-06-2020 14:10 | Bölmə: Ənvər ÇİNGİZOĞLU\nƏləvi ümumi ad kimi, Həzrət Əlinin tərəfdarlığını edənlərə deyilir. Həzrət Əli və ondan sonra gələn digər 11 İmamın tərəfdarı olanlar şiə, ələvi, cəfəri olaraq adlandırılırlar. Ələvilik - şiə məzhəbinin təriqətlərindən hesab olunur. Günümüzdə ələvilik təsəvvüfü müstəqil bir təriqət sayılır.\nBəzi bilgilərə görə, ələvilik Azərbaycanın qədim şəhərlərindən olan Həmədanda meydana gəlib. Nəqşibəndiyyə şeyxi sayılan Yusif Həmədani (d. 1048 - ö. 1140) bu inanc şəklini inkişaf etdirib. Yusif Həmədanidən dərs alan Əhməd Yəsəvi əsərlərini türkcə yazaraq ələvilik inancının xalq içində yayqınlaşmasına yardımçı olub. Yəsəvinin müridləri ələviliyi türk dilində türk yurdlarının fərqli yerlərinə daşıyıblar. Bu inanc sazla, sözlə və avazla bir yerdə təbliğ edilib.\nƏləvilik - İslam dininә әsaslanan sinkretik dini inanc sistemidir. Bәzәn şiәliyin bir qolu adlandırılsa da, әlәvilәr özlәrini ortodoks şiәlәrdәn ayırır, ələviliyi mәzhәb kimi deyil, tәriqәt, daha doğrusu, dünya dini kimi sәciyyәlәndirirlәr.\nİlk islam dövrlәrindә Əli ibn Əbu Talibin soyundan gәlәnlәr vә onun tәrәfdarları әlәvilәr adlanırdı. Müasir Türkiyә әlәvilәri üçün bu ad, әsasәn, XIX әsrin sonlarından istifadә olunmağa başlayıb, hәmin dövrәdәk әlәvi toplumları “qızılbaş” vә ya “bәktaşi” adlandırılıblar.\nQızılbaş adı müxtәlif mәnbәlәrdә Əlinin döyüşlәrdә taxdığı qırmızı tac, islamdan qabaqkı türk şamanların qırmızı baş geyimi, Şeyx Heydәrin öz ardıcılları üçün hazırlatdığı 12 zolaqlı qırmızı baş geyimi, Şah İsmayılın II Bәyazid zamanında Anadoludan Suriyaya keçirdiyi әsgәrlәrin başlarındakı qırmızı tәkkәlәr ilә әlaqәlәndirilir, yaxud ələvilik mühәmmirәdәn (qırmızıgeyimli hәrәkatların ümumi adı) olan xürrәmiliyin davamı (Ə. Gölpınarlıya görә) hesab olunur. İnanc vә ayinlәr sistemindәki bәnzәrliklәrinә görә çox vaxt ələviliklә eynilәşdirilәn әhli-hәqq onun Azәrbaycan vә İran qolu kimi xarakterizә edilir.\nƏləviliyin köklәri X әsrdәn islamı qәbul etmәyә başlayan Orta Asiya (xüsusilә Xorasan) türklәrinә (türkmanlar, yәni müsәlman olmuş oğuzlara) gedib çıxır. Əmәvilәrin zülm vә tәqibindәn qaçan әksәr әhli-beyt tәrәfdarlarının İrana, oradan isә Orta Asiyaya yerlәşmәsi Əli kultunun Ərәbistandan Orta Asiyaya keçidini tәmin edib. Əmәvilәrin islam modeli nәticәsindә Orta Asiyada tәqribən 300 il tәxirә düşәn islamlaşma prosesi Xorasanın dini-mistik cәrәyanlarına daha yaxın olan, әsasәn әhli-beyt yönümlü sufi dәrvişlәrin fәaliyyәtlәri sayәsindә gerçәklәşib. Mәrkәzi әrәb hakimiyyәtinin formal islam modelindәn fәrqlәnәn vә türkmanların keçmiş dini-mistik әnәnәlәri (Göy Tanrı kultu, tәbiәt kultları, әcdada sitayiş vә s.) ilә sәslәşәrәk daha çox “Xalq islamı” kimi tәzahür edәn islam әnәnәsi türkmanların Anadolu Sәlcuqilәri dövründә Anadoluya köç etmәlәri ilә buraya yayılıb. Müasir anlamda ələvilik XIII әsrdә Anadoludakı etnik, dini vә sosial sintez nәticәsindә ortaya çıxmağa başlayıb, XVI әsrdә Sәfәvilәrin himayәsi ilә inkişaf edərə formalaşıb.\nKöçәri türkmanlar vәfai, qәlәndәri, heydәri ocaqları әtrafında mәrkәzlәşir, әxilik, hürufilik kimi axınların içәrisindә mәnәvi vә ideoloji cәhәtdәn yetişirdilәr. Xorasan әrәnlәrindәn Hacı Bәktaş Vәli, Tapdıq Əmrә, Abdal Musa, Sultan Şücaәddin Vәli vә başqalarının Anadoluya köçmәlәri mәrkәzlәşmәni sürәtlәndirib. Qısa müddәtdә bütün Anadoluda nüfuz sahibi olmuş Hacı Bәktaş (1208–70) batini tәriqәtlәri öz әtrafında birlәşdirib vә tәşkilatlandırıb. Hacı Bәktaşın yaxın dostu olmuş Əxi Evrәn vә Baba İlyasın müridi sayılan Şeyx Ədәbalı vasitәsilә batini axın Osmanlı dövlәtinin ilkin köklәrinә bağlanıb, әxilәr (xüsusilә Şeyx Ədәbalı) Osmanlı dövlәtinin qurulmasında mühüm rol oynayıblar. Sultan I Orxanın Abdal Musa, әslәn azәrbaycanlı olmuş Geyikli Baba kimi әlәvi dәrvişlәri döyüşlәr zamanı yanında saxladığı qeyd olunur.\nƏləvilik Allah, Muhəmməd (s.a.s), Əli (ə) müqəddəsliyini qəbul edən Həzrət Muhəmmədin (s.ə.s) yaxın silahdaşı, Əhli Beyt (ə.s) üzvü, birinci İmam Əli (ə) görüşlərini daşıyan təriqətdir. Ələvilik əsas cərəyandır. Bəktaşilik və qızılbaşlıq isə onun daxilində yaranıb. Yəni hər bir bəktaşi və qızılbaş özünü ələvi hesab edir. Əsasən Türkiyədəki ələvilərin babaqan və dədəgan qolları özlərini bəktaşi sayır.\nAnadolu (Türkiyə) ələviliyinin təməl prinsiplərində bəktaşiyyə, heydəriyyə, yəsəviyyə kimi sufi təriqətlərinin, hürufiyyə və vəhdəti-vücud dünyagörüşlərinin təsiri aydın görünür. Hətta İslam düşüncəsinə yad olan tənasüx (reinkarnasiya) və hülul (kamil insanın vücudunda Allahın həll olması) ideyaları da ələviliyə yol tapıb. Bizcə bütün Türk təsəvvüf anlayışında yer alan tənasüh (reinkarnasiya), hülul (enkarnasiya), şəkil dəyişdirmək (metamarfoz), havada uçmaq (levitasiya) kimi mistik hallar birbaşa Buddizmdən qaynaqlanır.\nƏləviləri şiələrdən (Cəfəri şiələrindən) fərqləndirən bir neçə cəhət vardır. Bu fərqləndirici cəhətlərin ən mühümü, olanların şiələr kimi Əhli-Beyt imamlarının fiqhinə tabe olmamalarıdır. Bu da, ələvilərlə şiələr arasındakı açıq fərqi göstərir.\nŞiə məzhəbi Əhli-Beyt imamlarının imamət məqamına bağlanaraq onların etiqadını, fiqhini, əxlaqını bir bütün olaraq qəbul edirlər. Ələvilər isə Əhli-Beyt imamlarının təsəvvüf xəttini mənimsədiklərinə görə şiə məzhəbindən çox fərqlənirlər.\nİslam təriqətləri terminologiyası baxımından isə ələvilik - ənənəvi şiə (cəfəri) məzhəbindən xeyli fərqlənən, bəzi ifrat inancları özündə ehtiva edən dini cərəyandır. Ələvilər çox zaman özlərini "əhli-həqq" adlandırırlar. Türkiyədə onlara "qızılbaş" deyirlər. Qızılbaşları bəzən əliallahilərlə eyniləşdirsələr də, bu, tamamilə yanlışdır.\nTarixdə bəzi alimlər ələvilərlə nuseyriləri eyniləşdirməyə çalışıblar. Lakin, ələvilərlə nuseyrilərin bir çox fərqli cəhətləri vardır. Ələvilər, onların nəzəriyyə və əqidələrini qəbul etmədiklərinə görə onları nuseyriyyəyə aid etmək olmaz. Çünki Nuseyriyyə 12-ci İmamın İmamətini qəbul etmir. Onlar İmam Əlini (Ona Allahın salamı olsun) də ilahiləşdiriblər. Nuseyrilər İmam Əlini namazda qılınc zərbəsi ilə vuran İbni Mülcəmi lənətləyənlərə qarşı çıxaraq, onu Həzrət Əlinin maddi aləmlə olan əlaqəsini kəsib, əbədi həyata qovuşdurduğu üçün çox sevirlər. Bütün bunlarla yanaşı, onlar şərabı da halal hesab ediblər.\nNuseyriyyə hicrətin beşinci əsrində İbni Nuseyr adlı şəxs tərəfindən meydana gəlib. O, özünü ələvi kimi qələmə verdiyi üçün son dövrün ələvi alimləri də özlərini onun davamçıları sayırlar.\nSıravi ələvilərin əksəriyyəti yalnız şəriət və təriqət mərhələlərini keçməyə qadirdirlər. Ələvi iyerarxiyasının zirvəsində duran dədələr və xəlifələr həqiqət və mərifət pillələrinə çata bilərlər. Ələvilər bu dörd pilləni "dörd qapı" adlandırır, hər qapının da 10 məqamdan ibarət olduğunu söyləyirlər.\nƏləvi təriqətinin əsasında bu 4 qapı və 40 məqamı sistemi mövcuddur.\nƏləviliyə görə, 4 qapı sıralama olaraq şəriət, təriqət, mərifət və sirri-həqiqətdən ibarətdir. Hər bir qapının 10 bölümü var ki, bu da 40 məqam sayılır. Şəriət məqamında iman gətirmək, elm öyrənmək, ibadətləri (namaz, oruc, cihad və sair) yerinə yetirmək, halallıq, nikah, heyz və nifasla nikahın haram olması, təmiz yemək, təmiz geyinmək və sair var.\nÜmumi olaraq 10 məqam mövcuddur. Təriqət məqamında tövbə, müridlik, nəfslə mübarizə kimi məsələlər dayanır.\nÜçüncü - mərifət məqamında ədəb, səbir və digər əxlaqi mərtəbələr dayanır.\nDördüncü - həqiqət məqamı isə sırf təsəvvüf məqamı olaraq Tanrıya yaxınlaşmağı nəzərdə tutur.\nƏləvi inanc sistemində 3 əsas inanc - Allahın birliyinə inam, qəlbində ədavət olmamaq, pislik etməmək və təriqətin əmrlərinə sözsüz tabe olmaq və hər bir ələvinin yerinə yetirməsi vacib olan 7 əməl dayanır. Bunlar özündə ələvilər arasında qardaşlıq, sirr saxlamaq, zinadan qorunmaq, qeyri-qanuni cinsi yaxınlıqdan çəkinmə, əmanətdarlıq, Haqqa söhbət qılmaq və s. əməlləri birləşdirir.\nƏləvi əlinə, belinə, dilinə sahib durmalıdır, yəni haram işlər görməməli, qeyri-qanuni əlaqələrdən uzaq olmalı və yalan danışmamalıdır.\nƏləvilikdə ədəbiyyat və musiqi mühüm yerə malikdir. Ələvilər 7 şairə xüsusi ehtiram bəsləyirlər. Bunlar Seyyid İmadəddin Nəsimi, Məhəmməd Füzuli, Şah İsmayıl Xətai, Pir Sultan Abdal, Qul Himmət, Yəmini və Viranidir. Hacı Bəktaş Vəlinin də adı ələvilikdə xüsusi hörmətlə çəkilir.\nƏləvi mərasimlərindən biri “mumsöndü” adlanır. Bu mərasimdə ələvilər 12 imamı təmsil edən 12 şam yandırır və sonra onları su ilə söndürürlər. Mumsöndü mərasimində kişilərlə yanaşı qadınların da iştirak etməsi sonralar ələvilərə düşmən olan qüvvələr tərəfindən guya bu mərasimlərdə əxlaqa zidd olan əməllərin icra edildiyi barədə şayiələrin yaranmasına səbəb olub.\nƏləvilər məhərrəm ayının 10-da (aşura günündə) xüsusi matəm mərasimi keçirirlər. Bundan əlavə, Qədir-Xum günü (18 zilhiccə), Novruz bayramı (Həzrət Əlinin (ə) doğum günü sayılır), mübahilə günü (24 zilhiccə), hicrət gecəsi (Həzrət Əli (ə) həmin gecə Peyğəmbərin yatağına uzanmışdı) də müqəddəs sayılır.\nƏləvilər klassik İslam ibadətlərini vacib saymırlar. Namaz, oruc, zəkat və həcc kimi vacib ibadətlər ələvilər tərəfindən simvolik şəkildə yozulur. Qədr gecələrinə keçən 3 gündə, məhərrəm ayının ilk 12 günündə oruc tutulur. Məhərrəmdən əvvəlki 3 günlük oruc məsumi-paklar orucu, məhərrəmdən sonrakı 3 günlük oruc isə Xızr orucu adlanır.\nƏləvilikdə dəstəmaz, namaz, oruc kimi ibadətlər var. Amma onlar bildiyimiz İslam ibadətlərindən bir qədər fərqlidir. Ələvilikdə iki dəstəmaz var və “xarici dəstəmaz” deyilən yuyunma Quran ayələri əsasında həyata keçirilir. Ələvilərin ibadəti namaz, niyaz və duadan ibarətdir. Namaz gündə üç dəfə - gün çıxanda, günorta və günəş batanda qılınır və İslamda göstərilən namazdan tamamilə fərqlənir. Ələvi “niyaz”ı isə Quranda qeyd olunan səcdəyə dayanan ibadətdir. Ələvilər “cəm evləri”ndə toplaşaraq toplu halında “niyaz” edirlər. Ələvilikdə qiblə insanın camalıdır. Cəm halda toplanan ələvilər musiqi alətlərinin (xüsusən saz) müşayiəti ilə “həlqə namazı” deyilən və əyilib-durmalarla müşayiət olunan namaz qılırlar. Bu zaman ələvilər “Allah, Allah!” deyə hayqırırlar.\nQurban bayramından 20 gün keçəndən sonra hicri-qəməri təqvimi ilə yeni il başlayır. Ələvilər məhərrəm ayının ilk günündən başlayaraq məhərrəm orucunu niyyət edir. Bundan 3 gün öncə “pak-məsum” orucu tuturlar. Bu isə İmam Hüseynin (ə) əmisi oğlu Müslim ibn Əqilin qətlə yetirilən iki azyaşlı oğlu - İbrahim və Məhəmməd üçün tutulur. Bu, Məhərrəm ayının 12 günü tutulan orucla birlikdə 15 gün davam edən və “Məhərrəm orucu” adlandırılan ibadətdir. 15 günlük orucdan sonra Məhərrəm ayının 13-də oruc başa çatır və ələvilər İmam Hüseynin (ə) oğlu Zeynulabidinin Kərbəlada sağ qalması şərəfinə qurban kəsir.\nCümə günləri ələvilər qadınların da qatıldığı cəm mərasimini təşkil edirlər. Bu mərasimin daha kiçik miqyaslı variantına dərnək deyirlər. Cəm mərasimi Qurandan bir surə və ya ayə oxunuşu ilə açılır, sonra xüsusi zikrlər deyilir. Mərasim ibadətdən daha artıq, musiqili-ədəbi məclis təsiri bağışlayır. Bu tədbirlərdə Həzrət Əlini (ə) və digər imamları mədh edən şeirlər deyilir, nəğmələr oxunur.\nTəbii ki, ələvilik dedikdə göz önünə gələn ilk kəlmələrdən biri də “cəm” sözüdür. “Cəm”lər, “cəm evlər”i ələvi təriqətində mühüm rol oynayır. Ələvilikdə “cəm” olmadan ibadətlər qəbul olunmaz. Ələvilikdə bir çox cəm evləri, o cümlədən Qurban cəmləri, Görgü cəmləri, Bayram cəmləri, Abdal Musa cəmləri və təbii ki, inancın sütunu olan “qırxlar cəm”ləri dayanır.\nƏləvi inancına görə, Həzrət Əli (ə) ələvilik təriqətini qurarkən yanındakı 40 nəfərlə ilk dəfə bir yerə yığıldı və beləliklə, “40-lar cəmi” yarandı. “40-lar cəmi” əslində müsəlman dünyasının mason (bəzi mənbələr XIX əsrdə ələvi-bəktaşilərlə masonlar arasında ciddi əlaqələrin olduğunu qeyd edir) sistemi sayılan ələviliyin inzibati sistemidir.\n12 xidmət sütununa bölünən cəm xidməti aşağıdaakı strukturlardan ibarətdir:\n“40-lar cəmi” xidmətçilərinin başında mürşid (dədə) dayanır. Mürşid Peyğəmbəri (s.a.s), İmam Əlini (ə) təmsil edir.\nQeyd edək ki, dədə, ələvilərin inanc öndəridir. Dədə anlayış olaraq böyük, ata deməkdir. Dədənin başqa bir adı isə seyiddir. Bunun mənası babanın soy olaraq on iki imamdan, Həzrət Əli, Həzrəti Məhəmməd soyundan gəlmələridir. Yəni "Övladı Rəsul"dur.\nDədəlik öndərlikdir. Dədə, cəmiyyətin bütün problemlərinə həll yolu tapa bilən insandır. Bu səbəbdən dədə olmaq üçün müəyyən bir təhsil sahibi olmaq lazımdır.\n2-ci sırada rəhbər dayanır ki, o da İmam Hüseyni (ə) təmsil edir.\n3-cü pillədə gözçü adlandırılan və simvolik olaraq Əbuzər Qəffarini təmsil edən şəxs dayanır.\n4-də Cabir Ənsarini təmsil edən çıraqçı (dəlilçi) qərarlaşır.\n5-də Bilal Həbəşini təmsil edən zakir (dua və mahnıları ifa edən),\n6-da süpürgəçi (təmizliyə baxan),\n8-də qurban kəsilməsinə və ərzaq paylanmasına nəzarət edən niyazçı,\n9-da ibriqçi (ərəbcə “çaydan” deməkdir, ibadətə gələnlərin dəstəmaz almasına nəzarət edir),\n10-da qapıçı adlandırılan qarovulçular rəhbəri,\n11-də peyikçi adlandırılan qasid,\n12-də ev üzvlərinə yemək paylanmasına cavabdeh olan şəxs dayanır.\nƏləvilik hal-hazırda Türkiyə ərazisində daha geniş yayılıb. Amma Orta Asiya və Xorasan əsilli dərvişlər vasitəsilə inkişaf etdirildiyi ehtimal olunur.\nƏləvilərin əksəriyyəti Türkiyənin Sivas, Ərzincan, Tokat, Malatya, Qəhrəman Mərəş məntəqələrində məskunlaşıb. Ələvilərin üçdən-bir hissəsi İstanbul bölgəsində yaşayır.\nQeyd edək ki, Türkiyədə ələvilik geniş yayılıb və bu ölkədə ələvilərin sayının 10 milyondan çox olduğu bildirilir. Eyni zamanda ölkənin siyasi, mədəni həyatında xeyli sayda tanınmış ələvi var. Bundan əlavə, Şimali İraq və Qərbi İran ərazisində, eləcə də, Balkan ölkələrində ələvi icmaları mövcuddur.


Avtomobil bazarında bahalaşma - “2500 manata qədər artıb” - VİDEO\nAvtomobil bazarında bahalaşma - “2500 manata qədər artıb” - VİDEO\nSon zamanlar ikinci əl avtomobil alanların sayında artım müşahidə olunur.\nBAKU.WS Region TV-yə istinadən xəbər verir ki, mütəxəssislərin fikrincə, təzə maşınların qiyməti yüksək olduğundan sürücülər işlənən avtomobillərə üstünlük verir. Ekspert isə xəbərdarlıq edir: sonradan problem yaşamamaq üçün əvvəl istifadə olunan nəqliyyat vasitəsini alarkən ilk növbədə rəsmi şəkildə ada keçirilməlidir.\nAvtomobil bazarında istifadə olunmuş maşınlar digərlərinə nisbətən daha çox satılır.\nAlıcılar ikinci əl avtomobillərə üz tutmalarını qiymətini ucuzluğu ilə əsaslandırır: "Gəldik baxdıq təzə maşınlara. Əlbəttə ki, təzə maşın yaxşıdır. Amma qiymətinə görə heç sərf eləmir”.\nSatıcılar da bazarda ikinci əl maşınlara təlabat olduğunu deyirlər: "Qiymətlərdə bir az artım var, bəli. Əvvəl dördfaranı alırdıq 8 min manata, indi alırıq 10-12 min manata. Müştərilərin çox krediti soruşur”.\nAlqı-satqı mütəxəssisi Ramil Osmanlı isə son zamanlar avtomobil bazarında işlənmiş nəqliyyat vasitələrinə marağın artmasını, ölkəyə artıq köhnə maşınların gətirilməməsi ilə izah edir. Son vaxtlar avtomobil idxalının 10 dəfəyə yaxın azalması da buna müəyyən qədər təsir göstərib: "Təklif tələbi qarşılamadığına görə, dövriyyədə olan avtomobillərin sayı kəskin azaldığına görə, köhnə avtonəqliyyat vasitələrinin qiyməti 2000-2500 manata qədər artıb”.\nİkinci əl avtomobillərin alqı-satqısı qanunvericilkdə xüsusi olaraq tənzimlənmir. Nəqliyyat mütəxəssisi Ərşad Hüseynovun sözlərinə görə, bu cür avtomobilləri alan vətəndaşlar ilk növbədə onu öz adına keçirilməlidirlər. Sonradan yaranacaq məhkəmə problemlərini önləmək üçün bu vacib addımdır. Hesablamalara görə, Azərbaycanda avro 4 standartına cavab verməyən avtomobillər 30 faiz təşkil edir.\nİpoteka evlər Maşın bazarında sürətli bahalaşma - son vəziyyət (VİDEO) Bakıda avtomobillər kəskin ucuzlaşdı: telefon qiymətinə maşın (QİYMƏTLƏR) Azərbaycanda köhnə avtomobillər bahalaşır Maşın bazarında son vəziyyət, qiymətlər artır (VİDEO) Audi Q7 14 min, "Gelenvagen" 40 min dollara- maşın bazarından reportaj Bakıda avtomobillərin qiyməti bahalaşır: “Prado” 14 min manatdan..." (QİYMƏTLƏR) Bakıda 36 minə "Gelandewagen", 16 minə "İnfiniti" satılır Azərbaycanda avtomobillərin qiyməti kəskin ucuzlaşdı


XARİCİ ÖLKƏLƏRİN TƏCRÜBƏSİNDƏN... SİNQAPUR | rabita.az\nXARİCİ ÖLKƏLƏRİN TƏCRÜBƏSİNDƏN... SİNQAPUR\nTəbii sərvətlərinin olmamasını, qonşu dövlətlərdən hər an gözlənilən aqressiyanı və daxili sosial ziddiyyətləri nəzərə alan Sinqapur siyasətçiləri "həyatda qalmağın” yeganə yolunun informasiya texnologiyalarının inkişafı və istifadəsinin xüsusi yer aldığı, həyat fəaliyyətlərinin bütün sahələrini əhatə edən və ilk növbədə hökumətin fəaliyyətini nizamlaya biləcək elmi iqtisadiyyata keçid olduğunu yaxşı anlayırdılar. Siyasətçilər heç bir təbii sərvətə və ya inkişaf etmiş sənayeyə malik olmayan bir ölkədə infrastrukturun qurulması üçün yeganə doğru həll yolu intellektual kapitalın və çalışqan sinqapurlulara məxsus iqtisadi artıma əsaslanan texnologiyaların yaradılmasını düzgün hesab edirdilər.\nPlana əsasən 1980-ci ildə hər bir nazirliyin əsas funksiyalarının kompüterləşdirilməsi və elektronlaşdırılması, lokal informasiya texnologiyaları sənayesinin inkişafı və 5 il ərzində müvafiq olaraq 850 min İT mütəxəssislərinin hazırlanması nəzərdə tutulurdu. Kompüter üzrə Milli Şura məhz sözügedən planın icra olunması məqsədilə yaradılıb və bilavasitə Nazirlər Kabinetinə tabedir.\nSinqapurda Elektron hökumətin idarə olunmasında həlledici amil olaraq, 1999-cu ildə IDA (Infocommunication Development Agency) dövlət agentliyinin yaradılmasını göstərmək olar. Sözügedən agentliyə büdcə xərclərini, konsaltinq, Elektron hökumətə nəzarət və fasiləsiz müşahidə prosesini həyata keçirmək kimi geniş səlahiyyətlər verilmişdir. IDA – ölkənin strateji inkişaf planına əsasən, Elektron hökumət layihələrinin nəzərdə tutulmuş vaxt ərzində icra olunması məqsədilə aidiyyatı nazirliklərə təsir etmə səlahiyyətinə malikdir. Onu da qeyd edək ki, Elektron hökumət strategiyasının hazırlanması üçün nəzərdə tutulmuş dövlət komitəsinə ölkənin Baş naziri rəhbərlik edir. Bu da, Elektron hökumətin Sinqapur hökuməti üçün prioritet məsələ olduğunu göstərir.\nİdarəetmə sahəsində prinsipial həllərdən biri «şəhərlər» (TOWN) adlanan layihələrin yaradılması oldu. Bu layihələrdə bir neçə aidiyyati nazirlik işitirak edir və onlardan biri yekun nəticələrə məsuliyyət daşıyır. İldə bir dəfə IDA, Elektron hökumətin inkişafına xərclənən vəsaitlərə nəzarəti təmin edən ölkənin maliyyə naziriliyi qarşısında büdcə xərcləri haqqında hesabat verir.\nYeni İnfokom Texnologiyaların yaranması E-hökumət quruculuğuna baxış üslubunu əsaslı şəkildə yenidən düşünməyi və kökündən dəyişilik etməyi tələb edir. Bu baxımdan, Sinqapur hökuməti yeni həll metodlarının, yeni biznes sahələrinin yaranması istiqamətində dövlət, özəl və ictimai sektor üçün rahat mühit formalaşdırır.\nYeni İnfokom Texnologiyaların yaranması, hər ötən gün daha da təkmilləşdirilməsi hüdudları genişləndirdi və yeni imkanlar açdı. Texnologiya Sinqapurluların gündəlik həyatının tərkib hissəsinə çevrilərək yaşama, işləmə, əylənmə və sosiallaşma üslubunu formalaşdırmağa davam etməkdədir.\nRəqəmsal inqilab biznes, qeyri-hökumət təşkilatları, birliklər eləcə də, fərdlər arasında yeni əməkdaşlıq modellərinin yaranmasına zəmin verdi. Hökumət vətəndaşları yüksək səviyyəli sosial xidmətlə təmin etmək üçün günün texnoloji və demoqrafiq tələbləri, həmçinin, yeniliklərə uyğunlaşmalıdır.\nBu baxımdan E-Gov2015 Masterplanı Sinqapurun E-hökumət quruculuğu üçün yeni dövr elan edir. E-Gov2015 Masterplanı sosial xidmətlərin təmin edilməsi istiqamətində "Sənin üçün hökumət" anlayışını "Səninlə hökumət" anlayışına dəyişir. Sinqapur hökuməti ehtimal edir ki, Masterplan "hökumətlə birgə əməkdaşlıq" baxışını reallaşdıracaq. E-Gov2015 Masterplanının hədəfi Sinqapur xalqının sosial rifahını yüksəltmək üçün hökumət, xalq və özəl sektor arasında yeni münasibətlərin yaranmasına vasitəçilik etməkdir.\nHazırda, 1600 onlayn xidmət və 300 mobil xidmət vətəndaşların və biznes strukturların istifadəsinə verilmişdir. Masterplanın hədəfi ictimai xidmətlərin keyfiyyətini və sayını artırmaqla yanaşı, vətəndaşları və biznesləri yeni xidmət yaratmaq prosesinə cəlb etməkdir.\nSinqapur hökuməti ictimai məlumatlarının açıq edilməsi prosesini aşağıdakı prinsiplərə əsasən icra edir:\nMəlumatlar asanlıqla əldə edilə bilən olmalıdır- ictimaiyyətə açıq edilən məlumatlar data. gov.sg portalında yayımlanmalıdır.\nMəlumatlar yenidən işlənilə bilməlidir - yayımlanan məlumatlar müvafiq təlimatlara uyğun şəkildə yenidən işlənilə biləcək formatda olmalıdır.\nMəlumatlar vaxtında yayımlanmalı - yayımlanan məlumatlar reallığını itirməmək üçün mümkün qədər tez açıq edilməlidir.\nMəlumatlar maşın tərəfindən oxunabilən olmalıdır (nümunə üçün, XLS, CSV və s.)\nMəlumatlar mümkün qədər dəyişilmədən yayımlanmalıdır- məlumatlar öz ilkin formasında açıq edilməlidir.\nSinqapurun açıq hökumət məlumatları portalıolduqca rahat interfeysə malikdir. Məlumat Bazaları Biznes və İqtisadiyyat, Təhsil, Enerji və Ətraf Mühit, Maliyyə, Sağlamlıq, Yaşayış Binaları və Şəhərsalma, Ədliyyə, Təhlükəsizlik, Əhali və Məişət, Elm və İnformasiya Texnologiyaları, Cəmiyyət və Birliklər, Turizm və İstirahət, Nəqliyyat və Parkinq və s. kimi qruplaşdırılmışdır.\nBu proqram vasitəsilə Sinqapurun büdcəsi ilə əlaqəli istənilən informasiyanı əldə etmək mümkündür. Proqram vasitəsilə büdcə ilə əlaqəli elanları, pres-relizləri, sorğu-sualları əldə etmək, e-poçta abunə olmaq mümkündür.\nMəlumat Bazası: Sinqapurun büdcəsi üzrə real vaxt məlumatı\nAçar sözlər: Büdcə, Elan\nSosial Servis Xidməti\nBu proqram istifadəçilərə Sinqapur xəritəsində sosial xidmətlərin yerini müəyyən etməyə icazə verir. İstifadəçilər sosial xidmətlərin növünə və yerinə görə axtarış edə bilərlər.\nKateqoriya: Cəmiyyət və Birlik\nAçar söz: Cəmiyyət, Könüllü\nBu proqram yerli nəqliyyatın bütün növlərində geniş məlumat xidməti təklif edir.\nPlatforma: İOS, Android\nAçar söz: Nəqliyyat, Taksi, Dayanacaq\nBu pulsuz proqramı Sinqapurda hər yerdə olan idman və fəaliyyət məkanlarını kəşf etməyə icazə verir.\nZəngin xüsusiyyətləri ilə seçilə proqram axtarış, rezervasiya, qeydiyyat və sürətli ödəniş etmək kimi funksiyalara malikdir.\nKateqoriya: Turizm & İstirahət\nAçar söz: İdman, Bron\nQeyd edirik ki, E-hökumət İnkişaf İndeksinə görə Sinqapur BMT-nin 2014-cü il E-hökumət Sorğusunda top onluğun üçüncü, e-İştirakçılıq İndeksinə görə isə 10-cu yeri tutmuşdur.


İndüksiyon Səthi Sərtləşdirmə Maşın Alətləri Təchizatçısı-HLQ Sərtləşdirmə\nƏsas səhifə / Applications / Induction Hardening / İndüksiyon Səthi Sərtləşdirən Dəzgahlar\nKateqoriyalar: Induction Hardening, Induction Hardening Machine Tags: CNC sərtləşdirmə maşını, sərtləşdirmə istilik müalicəsi, sərtləşdirən dəzgahlar, sərtləşmə səthi prosesi, İndüksiyanı sərtləşdirmə, induksiya sərtləşdirən dişlilər, induksiya sertleşme prosesi, induksiya sertleştirici mil, induksiya sərtləşmə səthi, induksiya sərtləşdirmə vasitələri, sərtləşmə üçün induksiyalı isitmə, induksiya səthinin sərtləşməsi, PLC hardning induksiyası, səth sərtləşməsi\nCNC İndüksiyon Səthi Sərtləşdirmə Dəzgahları\nİndüksiyanı sərtləşdirmə xüsusilə daşıyıcı səthlərin və valların, həmçinin yalnız müəyyən bir sahənin qızdırılması lazım olan mürəkkəb formalı hissələrin sərtləşdirilməsi üçün istifadə olunur.\nİndüksiyon sərtləşməsi əl ilə və ya avtomatlaşdırılmış həll yolu ilə həyata keçirilə bilər. Davamlı bir müddətdə sərtləşmə ehtimalı da var.\nSərtləşdirmə Sisteminə Şaquli Tarama, Yatay (mərkəzsiz) Tarama və özəlləşdirilmiş maşınlar və geniş çıxış gücü və frekansları olan serial və / və ya paralel kompensasiya edilmiş induksiya güc mənbələri daxildir.\nCNC sərtləşdirmə dəzgahının xüsusiyyəti:\n9. Çərçivə: qalın polad lövhələr, pəncərə və sürüşmə qapılarla hazırlanmış, su sıçrayışının qarşısını alır, hissələri asanlıqla yüklənir və izləyir İndüksiyanı sərtləşdirmə prosesi.\nyüksək tezlikli induksiya sərtləşən maqnit polad hissəsi prosesi


Samirə Əfəndi — Vikipediya\n(Samirə Əfəndiyeva səhifəsindən istiqamətləndirilmişdir)\n17 aprel 1991(1991-04-17) (30 yaş)\n2009 — h. h.\nSamirə Əfəndiyeva (Samira Əfəndi; 17 aprel 1991, Bakı) — Azərbaycanlı müğənni. O, 2020 Avroviziya Mahnı Müsabiqəsində Azərbaycanı "Cleopatra" mahnısı ilə təmsil edəcəkdi, lakin yarışma ləğv edildi. Buna baxmayaraq, o, 2021 Avroviziya Mahnı Müsabiqəsində yenidən iştirak etmək hüququ qazandı. Və bu səfərdə "Mata Hari" mahnısı ilə Azərbaycanı təmsil etdi.\nSamirə Əfəndiyeva Azər qızı 17 aprel 1991-ci ildə Bakı şəhərində hərbiçi ailəsində anadan olmuşdur. 1994-cü ildən Oqtay Zülfüqarovun rəhbərliyi altında Azərbaycan Dövlət Uşaq Filarmoniyasının solisti olub. Həmin illərdə "Cücələrim Rəqs Ansamblında" milli rəqs dərslərini alıb.\n2001-ci ildə Bakı şəhəri K.Səfərəliyeva adına 16 saylı uşaq musiqi məktəbinə daxil olmuş, 2006-cı ildə həmin məktəbi fortepiano ixtisası üzrə bitirmişdir.\n2006-cı ildə Azərbaycan Milli Konservatoriyanın nəzdində Asəf Zeynallı adına Musiqi Kollecinə daxil olub.\n2010-cu ildə "Estrada musiqi sənəti" ixtisası üzrə tam kursu bitirmişdir.\n2009-cu ildə Azad Azərbaycan telekanalında yayımlanan "Yeni Ulduz 2009" yarışmasında iştirak etmişdir.\n2014-cü ildə İctimai kanalında yayımlanan "Böyük Səhnə" musiqi yarişmasının finalçısı olub.\n2014-cü ildə Monte-Karlo, Monako şəhərində keçirilən Rusiya Qastronomik Sezonunda "Azərbaycan" solo konsert proqramı ilə iştirak edib.\n2014-cü ildə "BakuProject" lahiyəsində solo ifaçı olaraq iştirak etmişdir.\n2014-cü ildə "Baku Project" ilə "Birlik üçün oxu" layihəsində "Göy Göl" mahnısını ifa edib.\n2015-ci ildə Azərbaycanda keçirilən Avropa oyunları idman yarışmasına həsr olunmuş konsert proqramında iştirak edib.\n2015–2016-cı illərdə AZTV kanalında keçirilen "Səs Azərbaycan" ( TheVoiceAzerbaijan ) yarışmasının finalçısı olub.\n2016-cı ildə "Baku Project" qrupu ilə Vyana şəhərində Azərbaycan Mədəniyyət Mərkəzinin üç illiyinə həsr olunmuş gecədə konsertlə çıxış etmişdir.\n2016-cı ildə Azərbaycanda keçirilən Formula1 yarışmasında ifa edib.\n2016-cı ildə Şəmkir şəhərində Belorussiya Gənclər festivalının iştirakçısı olmuşdur.\n2016-cı ildə Bakıda keçirilən "ЖАРА" Beynəlxalq festivalında əməkdar artist Tünzalə Ağayeva ilə bərabər səhnə almışdır.\n2016-cı ildə Türkiyənin Alanya şəhərində keçirilən Beynəlxalq Caz festivalında Azərbaycanı uğurla təmsil edib, iki konsert proqramı ilə çıxış etmişdir.\n2016-cı ildə "Yarat Müasir İncəsənət Mərkəzində" solo konserti baş tutub . 2017-ci ildən etibarən Yarat Friends-in rəsmi üzvü olub.\n2016-cı ildə Azərbaycanda "Birgə və Sağlam birliyinin" keçirtdiyi Dünya Autizm Məlumatlandırma Günü aksiyasında "Fərqliyəm" adlı layihədə iştirak edib.\n2016-cı ildə Voleybol Üzrə Azərbaycan Çempionatının açılış mərasimində "Voleybol" adlı himni ifa edib .\n2016-cı ildə Azərbaycan Kukla Teatrında keçirilən "Qırmızı papaq" tamaşasında Qırmızı papağın vokal hissələrini səsləndirib.\n2016-cı ildə Formula1 üçün Tünzalə Ağayeva tərəfindən bəstələdiyi "Sürət" adlı mahnını ifa edib.\n2017-ci ildə Bakı İslam Həmrəlik Oyunları üçün Tünzalə Ağayevanın bəstələdiyi "SalamBakı" mahnısını da ifa edib.\n2017-ci ildə Ukrayna production "Art Media" ilə "Я Танцую" / "Dans Ediyorum" adlı mahnı və video çarxı işıq üzü görüb.\n2017-ci ildə Rumıniyanın Buxarest şəhərində, Seeya ilə bərabər layihə üçün səfər etmiş. "Tocame" adlı duet və video çarxı ərsiyyə gətirmişlər.\n2017-ci ildə Qazaxstanın Almaata şəhərində keçirilən "SilkWayStar " yarışmasında Azərbaycanı təmsil edib . Yarışmanın ikinci həftəsində 53 xal ilə birinci olub. Yarışmanın üçüncüsü olub. "SarıGəlin" və "Laçın" xalq mahnısını ifa etmişdir.\n2018-ci ildə Moskva şəhərində Crocus City Hall- da konsert proqramı ilə çıxış edib.\n2018-ci ildə Azərbaycanda keçirilən Formula1 yarışmasının bağlanış mərasimində Azərbaycanın Dövlət Himnini ifa edib.\n2018-ci ildə Ukraynanın Kiev şəhərində, Azərbaycan səfirliyi tərəfindən təşkil edilmiş Ulu Öndər Heydər Əlirza oğlu Əliyevin 95 illiyinə həsr olunmuş "Etno Jazz" festivalında konsert proqramı ilə çıxış edib.\nGənc müğənni Samirə Əfəndiyeva mütəmadi olaraq gənclər ilə bağlı olan dövlət tədbirlərində iştirak etdiyinə görə bir çox fəxri fərman diplomları ilə təltif olunmuşdur. 2017-ci ildən etibarən Beynəlxalq layihələrdə Samirə Əfəndiyeva "Efendi" ləqəbi ilə tanınır.\n2020 Avroviziya Mahnı Müsabiqəsində Azərbaycanı "Cleopatra" mahnısı ilə təmsil edəcəkdi, lakin yarışma ləğv edildi. Buna baxmayaraq, o, 2021 Avroviziya Mahnı Müsabiqəsində yenidən iştirak etmək hüququ qazandı və bu dəfə "Mata Hari" mahnısı ilə Azərbaycanı təmsil edərək yarışmanı 20-ci olaraq bitirmişdir.\nElnur və Samir\nAysel və Araş\nApple Music · Deezer · Deezer · Google Play Music · İnstagram · Last.fm · Spotify · Spotify · YouTube\nDiscogs · IMDb · MusicBrainz · Rate Your Music\nMənbə — "https://az.wikipedia.org/w/index.php?title=Samirə_Əfəndi&oldid=6159387"\n2020 Avroviziya Mahnı Müsabiqəsi\nBu səhifə sonuncu dəfə 29 sentyabr 2021 22:47 tarixində redaktə edilib.


Şokoladlı albalı tortu\nПорций: 14 dilim Время приготовления: 2 saat\nŞokolad və albalıdan ləzzətli tort hazırlayırıq.\n3 dolu xörək qaşığı kakao\nQanaj kremi üçün:\n300 qr şokolad (zövqə görə südlü və ya tünd )\n1 stəkan dondurulmuş və ya təzə albalı\nYumurta və şəkər tozunu bir qabda yaxşıca qarışdırıb, içinə süd və duru yağı əlavə edin. Yenidən qarışdırıb, un, qabartma tozu və vanili, qarışımın üzərinə ələyərək, ehtiyatla qarışdırın. Yağlanmış soba sinisinə töküb, 170 dərəcə qızdırılmış sobada bişirin.\nQanaj üçün şokoladı bıçaqla xırdalayın. Dərin bir qaba xırdalanmış şokoladı tökün.Qaymağı ocaqda isidib, altını söndürün. İsti qaymağı şokoladların üzərinə töküb şokolad əriyənədək yaxşıca qarışdırın. Kremi otaq temperaturunda vaxt aşırı qarışdıraraq, soyudun.\nBişən biskviti 4 və ya 5 laylara bölün.\nBir keksi qaba qoyub üzərinə qanaj kremindən sürtün.Arasına bir neçə albalı səpin. Bütün qatlarını eyni şəkildə üst-üstə düzün. Qalan kremi tortun üzərinə və kənarlanına yaxın. 2-3 saat gözlətdikdən sonra, Şokoladlı albalı tortunu süfrəyə verə bilərsiniz.\nNuş Olsun ...


Nur-az.com - Ramiz Mehdiyevin adı nurçu qalmaqalında\nRamiz Mehdiyevin adı nurçu qalmaqalında\nAdministrasiyanın rəhbəri özünü necə sığortalamağa çalışır?\n“Prezident Administrasiyasının rəhbəri Ramiz Mehdiyev və oğlu Teymurla təəssüf ki, heç bir şəkildə əlaqələr qurmağı bacarmırıq”. Bu sətirlər Mustafa T. imzalı nurçunun xidmət hərəkatının lideri Fətullah Gülənə göndərdiyi məktubdandır. Məktub “Axar.az” saytının elektron poçtuna daxil olub.\nMəktubun məzmunundan aydın sezilir ki, bu Azərbaycanda müəyyən dairələr tərəfindən hazırlanıb. Ekspertlərin fikrincə, bu məktub Prezident Administrasiyasının rəhbəri Ramiz Mehdiyevi hakimiyyətdəki “nurçu savaşı”ndan sığortalamaq məqsədilə dövriyyəyə buraxıla bilər: “Bu günə qədər Fətullaha Gülənə çoxsaylı məktublar ictimailəşib. Lakin sonradan bu məktubların bəlli qruplar tərəfindən hazırlandığı üzə çıxıb. Aydın olub ki, hakimiyyətdəki qruplaşmalara bir-birlərinə qarşı ”nurçu kartı"ndan istifadə etməyə başlayıb və yayılan məktublar, “məxfi” sənədlər də sadəcə uydurulmuş kompramatlardır. Məktublarda əsasən bir qrupun adının hallanması da belə deməyə əsas verir. Konkret olaraq bu məktuba gəlincə, ehtimal etmək olar ki, Ramiz Mehdiyev “nurçu kartı” ilə “vurulmasının” qarşısını almaq üçün belə bir məktubun yayılmasına ehtiyac duyub"./azadlıq/


Məhkəmə-Hüquq Şurasının iclası keçirilib - AZƏRTAC – Azərbaycan Dövlət İnformasiya Agentliyi\nÖlkəmizdə ədalət mühakiməsinin səmərəliliyinin artırılması üzrə dövlətimizin başçısı İlham Əliyevin rəhbərliyi ilə həyata keçirilən ardıcıl tədbirlər çərçivəsində məhkəmə sisteminin yüksək hazırlığa və mənəvi keyfiyyətlərə malik hakimlər hesabına komplektləşdirilməsinə xüsusi diqqət yetirilir.\nMəhkəmə-Hüquq Şurasından AZƏRTAC-a bildiriblər ki, Şuranın Fikrət Məmmədovun sədrliyi ilə keçirilən iclasında Ali və Apellyasiya instansiyası məhkəmələrində vakant olan 30 hakim ştatının komplektləşdirilməsi məqsədilə hakim korpusunun mövcud tərkibi ətraflı təhlil edilib, fəaliyyəti müsbət qiymətləndirilən və peşəkarlığı ilə fərqlənən hakimlərin irəli çəkilməsinə dair dövlətimizin başçısına təkliflər verilib. Qeyd edilən təkliflər Azərbaycan Prezidenti tərəfindən müsbət dəyərləndirilərək Milli Məclisə həmin namizədlərin təyinatı ilə bağlı təqdimat göndərilib.\nŞura iclasında, həmçinin bildirilib ki, 2013-cü ildə yeni qaydalarla seçilərək təyin olunmuş 71 nəfər hakimin ilkin səlahiyyət müddətinin bitməsi ilə əlaqədar onların hər birinin işi yerində öyrənilib, fəaliyyətlərini xarakterizə edən sənəd, material və məlumatlar toplanıb. Həmin hakimlərin fəaliyyəti qiymətləndirilməklə vəzifələrinin öhdəsindən layiqincə gələn şəxslərin səlahiyyət müddətlərinin uzadılmasına dair təkliflərin hazırlandığı vurğulanıb.\nEyni zamanda, şəffaf prosedurlarla seçilmiş, o cümlədən çoxmərhələli imtahanlarda müvəffəqiyyət qazanaraq hakim vəzifəsinə layiq bilinmiş 108 namizədlə bağlı Hakimlərin Seçki Komitəsinin təkliflərinə baxılıb, ixtisaslaşmalarının aparılması məqsədilə onların hər biri ilə fərdi qaydada söhbətlər keçirilib. Həmin namizədlərin birinci instansiya məhkəmələri üzrə müxtəlif hakim vəzifələrinə təyinatları barədə təkliflərin hazırlanması tapşırılıb.\nQeyd olunub ki, bu sahədə görülən tədbirlər nəticəsində məhkəmə sistemində mövcud olan bütün vakansiyaların tam əksəriyyəti, o cümlədən ilk dəfə olaraq Ali və bütün Apellyasiya instansiyası məhkəmələri tam komplektləşdiriləcək. Bu da hakimlərin iş yükünün xeyli azalmasına, işlərə daha keyfiyyətlə baxılmasına və süründürməçilik hallarının aradan qaldırılmasına xidmət edəcək.\nAZERTAG.AZ :Məhkəmə-Hüquq Şurasının iclası keçirilib


Azərbaycanın ilk hərbi nazirinin məzarı təmir olunub - Fot/Video » Bizim analoqumuz yoxdur!\nAzərbaycanın ilk hərbi nazirinin məzarı təmir olunub - Fot/Video\nAnaloq.az 16-12-2017, 00:17\nAzərbaycan Xalq Cümhuriyyətinin ilk hərbi naziri, Qarabağın general-qubernatoru Xosrov bəy Sultanovun məzarı təmir olunub. Bu barədə müstəqil tədqiqatçı Orxan Cəbrayıl öz feysbuk səhifəsində yazıb.Daha ətraflı məlumat üçün Orxan Cəbrayılın açıqlamasını olduğu kimi təqdim edirik:\n"Uzun müddət idi ki, Xosrov bəy Sultanovun məzarını kimin təmir etdirdiyini öyrənməyə çalışsaq da heç bir nəticə əldə edə bilmirdik. Məzarı kimin təmir etdirdiyi ilə bağlı mənə çoxsaylı suallar ünvanlanmış, lakin məlumatım olmadığı üçün cavablaya bilməmişdim.\nNəhayət ki, bu yaxınlarda məzarı kimlətin təmir etdirdiyi haqqında məlumat öyrənə bildim. Cümhuriyyətimizin dəyərli araşdırmaçılardan dostumuz Ceyhun Nəbinin mənə verdiyi məlumata görə, Xosrov bəy Sultanovun məzarının ictimaiyyətə məlum olmasından sonra, onun İstanbulun Feriköy qəbiristanlığlnda olan məzarı həmyerlilərimiz tərəfindən tez- tez ziyarət olunur. Bu xüsus qəbiristanlıq görəvlilərinin diqqətini çəkdiyi üçün, Azərbaycandan olan önəmli bir insanın məzarının tez- tez ziyarət olunması ilə bağlı baş idarəyə məlumat vermişlər. Baş idarədən Xosrov bəy Sultnovun kimliyi araşdırmış və onun Azərbaycanın ilk hərbi naziri olduğunu, Qarabağın General Qubernatoru olduğu zaman ermənilərə Qarabağda göz açmağa imkan verməyən bir rəhbər olduğunu və ən nəhayyəti Birinci Dünya müharibəsi zamanı Azərbaycandan Türkiyəyə qardaş köməyinə gedərək, Qarsda, Ərzurumda, Trabzonda erməni- daşnak qüvvələrinin qətliamına məruz qalmış əhaliyə yardım göstərən, minlərlə yetim qalmış uşaq üçün Tiflisdə və Bakıda yetimxanalar açan və onlara qayğı göstərən "Müsəlman Xeyriyyə Cəmiyyəti"nin nümayəndə heyyətinin başqanı olduğunu öyrənmişlər.\nBütün bunları öyrəndikdən sonra bir vəfa borcu bilərək bəyin məzarını təmir etmişlər.\nBütün bu məlumatları dostumuza Feriköy qəbirstanləğında çalışan Qədir Aydoğan adlı məmur vermişdir."\nQeyd edək ki, Xosrov bəy Sultanov 1879-cu il may ayının 10-da Zəngəzur qəzasının Hacısamlı nahiyəsinin Qasımuşağı obasının Qurdqajı kəndində (indiki Laçın rayonu) dünyaya göz açıb. Gəncə gimnaziyasını bitirdikdən sonra Odessada ali tibb təhsili alıb. 1918-ci ilin 28 mayında Tiflisdə Azərbaycan Milli Şurası adından Azərbaycan Xalq Cümhuriyyətinin elan edilməsi Bəyannaməsinə imza atan 26 nəfərdən biri də Xosrov bəy Sultanov olub. Xalq Cumhuriyyətinin həmin gün təşkil edilmiş birinci höküməti kabinetində Xosrov bəy hərbi nazir postunu tutub. O, Zaqafqaziya seyminin və Azərbaycan parlamentinin üzvü olub.\nXosrov bəy Sultanov 1919-cu ilin 15 yanvarında Qarabağın general-qubernatoru təyin olunub. Həmin ilin 21 martında erməni-daşnak hərbi dəstələri Qarabağa yeganə keçid olan Əsgəran keçidini zəbt ediblər. Amma daşnak generalı Dronun hərbi dəstələri Xosrov bəyin başçılıq etdiyi Azərbaycan əsgərləri tərəfindən mayın 30-da darmadağın edilmiş, Xankəndi və Şuşa geri alınıb.\n1920-ci ildə Qızıl ordunun Azərbaycana daxil olduğu xəbərini eşidən Xosrov bəy Sultanov özünü Qarabağ İnqilabi Komitəsinin sədri elan edib və Sovet ordusunun gəlişini gözlədiyini Nəriman Nərimanova deyib. Nəriman Nərimanov isə onun yerinə Dadaş Bünyadzadəni təyin edib.\n1923-cü ildən general Xosrov bəy Sultanovun həyatında mühacirət dövrü başlanıb. O, Türkiyədə, İranda (1926), daha sonra Fransa və Almaniyada yaşayıb, Almaniyada Tibb Universitetində professor kimi çalışıb. 1936-cı ildə Türkiyəyə qayıdan Xosrov bəy Trabzonda məskunlaşıb, 1943-cü ildə isə İstanbulda vəfat edib./Karabakhmedia.az/